
转讜住驻讜转




	砖讗讬谞讜 爪专讬讱 诇讻诇讜诐. 讻诇讜诪专 讚讙诪讬专 讜住讘讬专 讜讻谉 诪讜讻讞 诪讚诪讬讬转讬 注诇讛 讚讘讬 谞砖讬讗讛 讗讜拽诪讜 讚讬讬谞讗 讚诇讗 讙诪讬专 讜诪讬讛讜 讘驻讬''讙 讚讻转讜讘讜转 (讚祝 拽讛:) 诪讬讬转讬 诇讛 注诇 讚讬讬谉 砖讗讬谞讜 诪拽讘诇 砖讜讞讚 讜诪砖诪注 砖讗讬谉 爪专讬讱 诇讻诇讜诐 砖讛讜讗 注砖讬专: 转讛讗 讝专讬讝. 砖诇讗 诇讛讟讬诇 讗讬诪讛 注诇 讛爪讬讘讜专 诇专讚讜转诐 讬讜转专 诪讚讗讬 讜讻谉 诪讜讻讞 诇拽诪谉 (讚祝 讞.) 讚讚专砖讬谞谉 诪讛讗讬 拽专讗 讗讝讛专讛 诇讚讬讬谉 砖讬住讘讜诇 讗转 讛爪讬讘讜专:




专讘讬谞讜 讞谞谞讗诇

讻转讬讘 讘讬转 讚讜讚 讻讛 讗诪专 讛' 讚讬谞讜 诇讘拽专 诪砖驻讟. 讚专砖 专' 讬讗砖讬讛 讗诐 讘专讜专 诇讱 讛讚讘专 讜讛讚讬谉 注诇 讘讜专讬讜 注诐 诪讬 讛讗诪转 讜诪讬 讛讝讻讗讬 讜诪讬 讛讞讬讬讘 讻诪讜 砖讘专讜专 诇讱 讻讬 讛讘讜拽专 讛讜讗 砖注讛 专讗砖讜谞讛 砖诇 讬讜诐 讘诇讗 讻诇讜诐 住驻拽 讗讜诪专讛讜. 讜讗诐 注讚讬讬谉 诇讗 讘专讜专 诇讱 讗诇 转讗诪专讛讜 讻讬讜爪讗 讘讜 讗诪讜专 诇讞讻诪讛 讗讞讜转讬 讗转 讗诐 讘专讜专 诇讱 讛讚讘专 讘讘讬专讜专 砖讛讬讗 讗讞讜转讱 砖讛讬讗 讬爪讗讛 诪诪注讬 讗诪讱 砖讛讬讗 讗住讜专讛 诇讱 讗讜诪专讛讜 讜讻讜':



注砖专讛 砖讬讜砖讘讬谉 讘讚讬谉 讛拽讜诇专 转诇讜讬 讘爪讜讗专 讻讜诇谉 讜讗驻讬诇讜 转诇诪讬讚 讛讬讜砖讘 诇驻谞讬 专讘讜. 专讘 讛讜谞讗 讛讜讛 诪讻谞讬祝 讘讚讬谞讗 注砖专讛 专讘谞谉 讘讛讚讬讛. 讜专讘 讗砖讬 讘注谞讬谉 讟专讬驻讛 讛讜讛 诪讻谞讬祝 讻讜诇讛讜 讟讘讞讬 讚诪讞住讬讗 讗诪专 讻讬 讛讬讻讬 讚诇讬诪讟讬讬谉 砖讬讻讗 诪讻砖讜专讗. 诪诇讱 讘诪砖驻讟 讬注诪讬讚 讗专抓. 讗诐 讚讜诪讛 讛讚讬讬谉 诇诪诇讱 砖讗讬谞讜 爪专讬讱 诇讻诇讜诐 诇讬讛谞讜转 诪讘谞讬 讗讚诐 讬注诪讬讚 讗专抓. 讗诐 讻讻讛谉 讛诪讞讝专 注诇 讛讙专谞讜转 诇讬讟讜诇 转专讜诪讛 讬讛专住谞讛 讻诇讜诪专 讗讬谉 讘讜 讻讞 诇诪讞讜转 讘诪讬 砖讛谞讗转讜 诪诪谞讜. 讜讻诇 讛诪注诪讬讚 讚讬讬谉 诇讬砖专讗诇 砖讗讬谞讜 讛讙讜谉 讻讗诇讜 谞讟注 讗砖专讛 讜讻讜':



注谞讬谉 讛讜讜 诪转讜谞讬诐 讘讚讬谉 讜砖诇讗 讬驻住注 讛讚讬讬谉 注诇 专讗砖讬 注诐 拽讜讚砖. 讻诇讬 讛讚讬讬谉 讻讙讜谉 诪拽诇 讜专爪讜注讛. 讜讗讝讛专讛 诇讚讬讬谉 砖诇讗 讬砖诪注 讚讘专讬 讘注诇 讚讬谉 讗诇讗 讘驻谞讬 讘注诇 讚讬谞讜 讜讗讝讛专讛 诇讘注诇 讚讬谉 砖诇讗 讬砖诪讬注 讚讘专讬讜 诇讚讬讬谉 砖诇讗 讘驻谞讬 讘注诇 讚讬谞讜. 讜爪讚拽 讗转 讛讚讬谉 讜讗讞专 讻讱 讞转讻讛讜 讘讬谉 讗讬砖 讜讘讬谉 讗讞讬讜 讗驻讬诇讜 讘讬谉 讘讬转 诇注诇讬讬讛 爪专讬讱 讛讚讬讬谉 诇讛讬讜转 讘拽讬 讻诪砖驻讟 讛驻住讚转 讛注诇讬讬讛 注诇 讛讘讬转 讻诪讛 讛讬讗 讻讚讬 砖讬讚讬谉 讻诪讛 讬砖 诇讘注诇 讛注诇讬讬讛 讘转讞转讜谉 讜讻讱 爪专讬讱 诇讛讬讜转 讘拽讬 讻诪讛 讛专讞拽转 讛转谞讜专 诪谉 讛讻讜转诇 讗讜 诪谉 讛注讝讬讘讛 砖转讞转 讛转谞讜专. 讜讻诪讛 讛专讞拽转 讛讻讬专讛 讜讛诪讞讝讬拽 讘讻讬专讛 讗讬谉 诇讜 诇注砖讜转 讜讻讬讜爪讗 讘讚讬谞讬诐 讛诇诇讜 讜诇讗 讬讛讬讜 [拽诇] 讘注讬谞讬讜 诪驻谞讬 砖讛谉 讻讱 讘诇讗 谞砖讬讗讜转 诪诪讜谉 讜讘诇讗 谞转讬谞转 诪诪讜谉 讘讘讝讬讜谉 讗诇讗 爪专讬讱 诇讛转注住拽 讘讛谉 讘讻讜诇谉 讻诪讜 砖讛谉 诪驻讜专砖讬谉 讘驻' 诇讗 讬讞驻讜专 讜讛讗 讚讗诪专 专讘 诇讗讜砖驻讬讝讗 驻住讬诇谞讗 诇讱 诇讚讬谞讗 讜讚讘专 讗讞讚 讘讚讜专 讜诇讗 砖谞讬诐 讚讘专讬诐 讻讜诇谉 驻砖讜讟讬谉 讛谉:





讛诪讗讬专讬

诇注讜诇诐 讗诇 讬讻谞讬住 讚讬讬谉 注爪诪讜 诇讚讬谉 讗讗"讻 讛讚讬谉 讘专讜专 诇讜 讻砖诪砖 讚专讱 爪讞讜转 讚专砖讜 讻讛 讗诪专 讬"讬 讚讬谞讜 诇讘拽专 诪砖驻讟 讜讻讬 讘讘拽专 诇讘讚 讚谞讬谉 讜讛诇讗 讻诇 讛讬讜诐 讻讜诇讜 讚谞讬谉 讗诇讗 讗诐 讘专讜专 诇讱 讛讚讘专 讻讘拽专 讗诪专讛讜 讜讗诐 诇讗讜 讗诇 转讗诪专讛讜 讜讘诪住讻转 讬讘诪讜转 拽"讟 讘' 讗诪专讜 专注 讬专讜注 讻讬 注专讘 讝专 专注讛 转讘讜讗 诇讚讬讬谉 讛诪住转驻拽 讘讗讬讝讛 讚讘专 讜讗讬谞讜 砖讜讗诇讜 诇讙讚讜诇 诪诪谞讜:



讝诪谉 讬砖讬讘转 讛讘讬转 讚讬谉 驻专砖讜讛 讘诪住讻转 砖讘转 诇讗讞专 转驻诇转 讛砖讞专 注讚 砖注讛 砖讬砖讬转 砖讛讜讗 讝诪谉 住注讜讚讛 诇转诇诪讬讚 讞讻诐 讜讘讬转 讚讬谉 讛讙讚讜诇 讛讬讜 讬讜砖讘讬谉 诪转诪讬讚 砖诇 砖讞专 注讚 转诪讬讚 砖诇 讘讬谉 讛注专讘讬诐:



讗注"驻 砖讙讚讜诇 砖讘讚讬讬谞讬谉 谞注谞砖 讘讬讜转专 讻诇 讛讘讬转 讚讬谉 讘注讜谞砖 注讜讜谉 讛讟讬讬转 讛讚讬谉 讜诇讗 注讜讚 讗诇讗 讗驻讬诇讜 讛讬讜 砖诐 讗讞专讬诐 砖诇讗 诪谉 讛讘讬转 讚讬谉 砖砖诪注讜 讜砖转拽讜 拽讜诇专 转诇讜讬 讘爪讜讗专 讻讜诇诐 讜讗驻讬诇讜 转诇诪讬讚 诇驻谞讬 专讘讜 讜诪讙讚讜诇讬 讛讞讻诪讬诐 讛讬讜 诪拽讘爪讬诐 讛专讘讛 转诇诪讬讚讬诐 讘砖注转 讛讚讬谉 砖讬转讬专讗讜 诪谉 讛注讜谞砖 讜讬讙诇讜 讚注转诐 注讚 砖诪转讜讱 讻讱 讬爪讗 讛讚讘专 诇讗诪转讜:



爪专讬讱 诇讛讝讛专 砖诇讗 诇诪谞讜转 讚讬讬谉 讛爪专讬讱 诇讘谞讬 讗讚诐 砖诪讗 诪转讜讱 砖讛讜讗 爪专讬讱 诇讘专讬讜转 讬讘讗 诇讬讚讬 讛讟讬讬讛 讚专砖讜 专讘讜转讬谞讜 诪诇讱 讘诪砖驻讟 讬注诪讬讚 讗专抓 讗诐 讚讜诪讛 讛讚讬讬谉 诇诪诇讱 砖讗讬谞讜 爪专讬讱 诇讻诇讜诐 讬注诪讬讚 讗专抓 讜讗诐 讚讜诪讛 诇讻讛谉 讛诪讞讝讬专 注诇 讛讙专谞讜转 讬讛专住谞讛 讘诪住讻转 讻转讜讘讜转 拽"讛 讘' 讗诪专讜 砖讗祝 讛爪专讬讱 诇讚讘专 讗讞专讬诐 讚专讱 砖讗诇讛 驻住讜诇 诇讚讬谉 讗讗"讻 讬砖 诇讜 讙诐 讻谉 诇讛砖讗讬诇 讜讻谉 讗诪专讜 砖诐 砖讛砖讜谞讗 讜讛讗讜讛讘 驻住讜诇讬谉 诇讚讬谉 砖讗讬谉 讗讚诐 专讜讗讛 讞讜讘讛 诇讗讜讛讘讜 讜诇讗 讝讻讜转 诇砖讜谞讗讜 讜讻谉 讚专砖讜 砖诐 砖诇讗 住讜祝 讚讘专 砖讞讚 诪诪讜谉 砖讛讜讗 讗住讜专 讗诇讗 讗祝 砖讜讞讚 讚讘专讬诐 讗讜 砖讗专 诪讬谞讬 讻讘讜讚 讜讬转讘讗专 讘讘讻讜专讜转 砖讛谞讜讟诇 砖讻专 诇讚讜谉 讚讬谞讬讜 讘讟诇讬谉 讜讛讜讗 讛讚讬谉 诇讻诇 讚讬谉 砖讛讜讗 谞讜讙注 讘讜 讘讚讘专 讜诪"诪 讘讗讞专讜谉 砖诇 讻转讜讘讜转 讬转讘讗专 砖讗诐 讛讜讗 讗讙专 讘讟诇讗 诪讜转专 讜讻谉 讛讚讬谉 讘注讚讜转 讜讛讜讗 砖讗诪专讜 讘转诇诪讜讚 讛诪注专讘 专讘 讛讜谞讗 讛讜讛 专注讬 转讜专讬谉 讛讜讛 讬讚注 住讛讚讜转讗 诇讘专 谞砖 讗诪专 诇讬讛 转讗 讗住讛讬讚 注诇讜讬 讗诪专 诇讬讛 讛讘 诇讬 讗讙专讗讬 讜转谞讬 讻谉 谞讜转谞讬谉 诇讚讬讬谉 砖讻专 讘讟讬诇讜 讜诇注讚 砖讻专 注讚讜转讜 讜讜讚讗讬 讘讗讙专 讘讟诇讗 谞讗诪专 砖讗诇讜 诇讗 讻谉 注讚讜转讜 讘讟诇 讻诪讜 砖讬转讘讗专 讘讘讻讜专讜转 讗诇讗 讘讗讙专 讘讟诇讗 讜讚讜拽讗 讘讚讘专 讛讘专讜专 砖讛讜讗 诪转讘讟诇 诪诪谞讜 讜诪"诪 讚讬讬谉 砖谞转讻讘讚 诪讗讞讚 讗注"驻 砖讛讜讗 驻住讜诇 诇讜 讬讻讜诇 诇诪谞讜转 讗讞讚 诪谉 讛讞讻诪讬诐 诇讚讜谉 诇讜 讜讚讘专 讝讛 讬转讘讗专 诪诪注砖讛 讛讗诪讜专 诇诪讟讛 讘讗讜砖驻讬讝讬讻谞讬讛 讚专讘:



讻诇 爪讘讜专 讛诪诪谞讛 讚讬讬谉 砖诇讗 诇诪讚 讘讻讚讬 爪专讻讜 讗驻讬诇讜 讛讬讛 诪讟讜讻住住 讘诪讚讜转 注转讬讚 诇讬转谉 讗转 讛讚讬谉 讚专讱 爪讞讜转 讗诪专讜 讛讜讬 讗讜诪专 诇注抓 讛拽讬爪讛 讜讻讜' 讜讻诇 讛诪注诪讬讚 讚讬讬谉 砖讗讬谞讜 讛讙讜谉 讻讗诇讜 谞讜讟注 讗砖讬专讛 砖谞讗诪专 砖讜驻讟讬诐 讜砖讜讟专讬诐 讜讻讜' 讜住诪讬讱 诇讬讛 诇讗 转讟注 诇讱 讗砖讬专讛 讜讻讜' 讜讘诪拽讜诐 转诇诪讬讚 讞讻诐 讻讗诇讜 谞讟注讜 讗爪诇 诪讝讘讞 砖谞讗诪专 讗爪诇 诪讝讘讞 讬"讬 讗诇讛讬讱 讜讚专讱 爪讞讜转 讚专砖讜 讗诇讜讛讬 讻住祝 讜讗诇讜讛讬 讝讛讘 诇讗 转注砖讜 诇讻诐 讗诇讜讛 讛讘讗 讘砖讘讬诇 讻住祝 讜讝讛讘 诇讗 转注砖讜 诇讻诐 专"诇 砖诪谞讜讛讜 讘砖讘讬诇 注砖专讜 讜讗诐 谞转谉 讛讜讗 诪诪讜谉 诇诪谞讜讛讜 诪爪讜转 讞讻诪讬诐 诇讝诇讝诇 讘讜 讜讘转诇诪讜讚 讛诪注专讘 砖讘住讚专 讝专注讬诐 讗诪专讜 讟诇讬转讜 转讛讗 讘注讬谞讬讱 讻诪专讚注转 砖诇 讞诪讜专:



诇注讜诇诐 讬讛讗 讛讚讬讬谉 讗讜 讛驻专谞住 讗讜 砖讗专 讛诪诪讜谞讬诐 谞讝讛专讬诐 砖诇讗 转讝讜讞 讚注转诐 注诇讬讛诐 讘诪谞讜讬讬诐 讗诇讗 讻诇 砖讻谉 砖讬砖驻讬诇讜 注爪诪诐 讜讬讛讬讜 讬专讬讗讬诐 注诇 谞驻砖诐 诪注讜谞砖讬 讛讚讬谉 讗讜 讛诪谞讜讬 讜讬转诪讬讚 讘诪讞砖讘转讜 诪讛 砖谞讗诪专 讗诐 讬注诇讛 诇砖诪讬诐 砖讬讗讜 讜讻讜' 讜讻谉 讻讬 诇讗 诇注讜诇诐 讞住谉 讜诇注讜诇诐 讬讛讗 讛讚讬讬谉 诪转讜谉 讘讚讬谉 专"诇 砖诇讗 诇诪讛专 诇讞讜转讻讜 注讚 砖讬注讬讬谉 讘讜 讬驻讛 讬驻讛 讚专讱 讛注专讛 讚专砖讜 讜砖驻讟转诐 爪讚拽 爪讚拽 讛讚讬谉 讘诇讘讱 讜讗讞"讻 讞转讻讛讜 讜讻谉 讬讛讗 讝讛讬专 讘讻讘讜讚 讛爪讘讜专 讜讻砖讛讜讗 讘讗 诇讚讜谉 讗讜 诇讚专讜砖 讬拽讚讬诐 讜讬讘讜讗 砖讛诐 讬讜砖讘讬诐 讘拽专拽注 讜讻砖讛讜讗 讘讗 注诇讬讛诐 诇讬砖讘 讘诪拽讜诪讜 谞诪爪讗 诪驻住讬注 注诇 专讗砖讬 注诐 拽讜讚砖 讜诇讗 讬讟讬诇讜 讗讬诪讛 讬转讬专讛 砖诇讗 诇砖诐 砖诪讬诐 讜诪"诪 爪专讬讻讬诐 讛诐 诇讛讟讬诇 讗讬诪讛 讻专讗讜讬 讜诇砖诐 砖诪讬诐 讜诇讛讻讜转 讜诇专讚讜转 讜讬讛讬讜 讻诇讬讛诐 诪爪讜讬讬诐 注诪讛诐 转诪讬讚 诪拽诇 诇诪讻转 诪专讚讜转 注讚 砖讬讞讝讜专 讘讜 专爪讜注讛 诇诪诇拽讜转 砖讜驻专 诇砖诪转讗 讜谞讚讜讬 住谞讚诇 诇讞诇讬爪讛:



讻转讜讘 讘转讜专讛 砖诪讜注 讘讬谉 讗讞讬讻诐 讝讜 讗讝讛专讛 诇讚讬讬谉 砖诇讗 讬砖诪注 讚讘专讬 讘注诇 讚讬谉 拽讜讚诐 砖讬讘讜讗 讘注诇 讚讬谉 讞讘讬专讜 讜讻谉 讗讝讛专讛 诇讘注诇 讚讬谉 砖诇讗 讬讟注讬诐 讚讘专讬讜 诇讚讬讬谉 拽讜讚诐 砖讬讘讗 讘注诇 讚讬谉 讞讘讬专讜 讜讛注讜砖讛 讻谉 讛专讬 讝讛 专砖注 注专讜诐 讻诪讜 砖讗诪专讜 讘讙诪专讗 住讜讟讛 讻"讗 讘' 讗讬讝讛讜 专砖注 注专讜诐 讝讛 讛诪讟注讬诐 讚讘专讬讜 诇讚讬讬谉 拽讜讚诐 砖讬讘讗 讘注诇 讚讬谉 讞讘讬专讜 讜讬讝讛专 讛讚讬讬谉 砖诇讗 诇专诪讜转诐 讘讚讘专讬诐 讗诇讗 讬讚讜谉 讘讬谞讬讛诐 讘拽讜 讛讚讬谉 讗讜 讘驻砖专讗 讛专讗讜讬讛 讗驻讬诇讜 讘讞诇讜拽转 讚讘专讬诐 讛砖讜讬诐 讘转砖诪讬砖诐 讬讚拽讚拽 讘砖讜讜讬讬诐 讜讬注诇讛 讛讗讞讚 诇讞讘讬专讜 讘讚诪讬诐 讻驻讬 讛专讗讜讬 诇讜 讜讝讛讜 砖讗诪专讜 讘讬谉 讗讬砖 讜讘讬谉 讗讞讬讜 讗驻讬诇讜 讘讬谉 讘讬转 诇注诇讬讬讛 讜讘讬谉 讙专讜 讗驻讬诇讜 讘讬谉 转谞讜专 诇讻讬专讬诐:





讬讚 专诪"讛

诇注讜诇诐 讬专讗讛 讚讬讬谉 注爪诪讜 讻讗诇讜 讞专讘 讜讙讜' 砖谞讗诪专 砖砖讬诐 讙讘讜专讬诐 讻诇讜诪专 转诇诪讬讚讬 讞讻诪讬诐 砖讛讬讜 讬讜砖讘讬谉 注诪讜 讘讚讬谉 砖讗诐 讬讟注讛 讘讚讬谉 讬讝讻专讜讛讜 讜讛讬讬谞讜 讚讻转讬讘 讗讬砖 讞专讘讜 注诇 讬专讻讜 讻诇讜诪专 砖专讜讗讬谉 注爪诪谉 讻讗诇讜 讞专讘 诪讜谞讞转 诇讛谉 讘讬谉 讬专讻讜转讬讛谉 讜讻诇 讻讱 诇诪讛 诪驻谞讬 驻讞讚讛 砖诇 讙讬讛谞诐 砖讚讜诪讛 诇诇讬诇讛. 讜讬"诇 砖讛讬讛 诪驻讞讚 诪注讜谞砖 讛讚讬谉 讻讗诇讜 砖砖讬诐 讙讘讜专讬诐 住讘讬讘 诇诪讟转讜 诇讛专讙讜 讗诐 讬讟注讛 讜讻诇 讻讱 诇诪讛 诪驻讞讚 讘诇讬诇讜转 诪驻讞讚讛 砖诇 讙讬讛谞诐 砖讚讜诪讛 诇诇讬诇讛:



讘讬转 讚讜讚 讚讬谞讜 诇讘拽专 诪砖驻讟 讗诐 讘专讜专 诇讱 讛讚讘专 讛讚讬谉 砖讛讜讗 讗诪转 讻讘讜拽专 砖讘专讜专 诇讻诇 砖讛讜讗 讗讜专 讜讬砖 讗讜诪专讬诐 讻讘讜拽专 砖讘专讜专 诇讻诇 砖讛讜讗 砖注讛 专讗砖讜谞讛 诪谉 讛讬讜诐 讘诇讬 住驻拽 讗诪专讜讛讜 讜讗诐 诇讗讜 讗诇 转讗诪专讛讜 讜讗诪专讬 诇讛 讚讬谞讜 诇讘拽专 讻诇讜诪专 讛讜爪讬讗讜 诇讗讜专 诪砖驻讟:



讗诪专 专讘讬 讬讛讜砖注 讘谉 诇讜讬 注砖专讛 砖讬讜砖讘讬谉 讘讚讬谉 拽讜诇专 注讜谞砖 讛讟讬讬转 讚讬谉 转诇讜讬 讘爪讜讗专 讻诇谉 砖讗诐 讛讘讬谉 讗讞讚 诪讛谉 砖讟注讜 讞讘讬专讬讜 讜砖转拽 谞注谞砖 讜讗诪专讬谞谉 驻砖讬讟讗 讚讻讬讜谉 讚砖转讬拽 讻诪讗谉 讚讗讜讚讬 诇讛谞讱 讚诪讬 讜诪驻专拽讬谞谉 诇讗 爪专讬讻讗 诇转诇诪讬讚 讛讬讜砖讘 诇驻谞讬 专讘讜 讗注"驻 砖诇讗 谞讝拽拽 诇讚讬谉 诪转讞讬诇讛 讻讚讗诪专讬谞谉 诇注讬诇: 专讘 讛讜谞讗 讻讬 讛讜讛 讗转讬 讚讬谞讗 诇拽诪讬讛 讻讜' 讗诪专 讻讬 讛讬讻讬 讚谞诪讟讬讬谉 砖讬讘讗 诪讻砖讜专讗 讻诇讜诪专 讻讚讬 砖讬讙讬注 诇讻诇 讗讞讚 讜讗讞讚 讞转讬讻讛 拽讟谞讛 诪谉 讛拽讜专讛 讻诇讜诪专 诪注讜谞砖 讛讛讟讬讬讛 砖讬讘讗 讞转讬讻讛 拽讟谞讛 诪谉 讛拽讜专讛 讚讻转讬讘 讻讬 砖讘讘讬诐 讬讛讬讛 讜诪转专讙诪讬谞谉 诇谞住专讬 诇讜讜讞讬谉 诇砖讜谉 谞住讜专转 砖诇 讞专住讬谉: 专讘 讗砖讬 讻讬 讗转讬讗 讟专驻转讗 诇拽诪讬讛 讛讜讛 诪讻谞讬祝 诇讛讜 诇讻讜诇讛讜 讟讘讞讬 讚诪转讗 诪讞住讬' 讚讛讜讜 讘拽讬讗讬 讘讟专驻讜转 讻讜': 诪诇讱 讘诪砖驻讟 讬注诪讬讚 讗专抓 讗诐 讚讜诪讛 讚讬讬谉 讘讞讻诪讛 讜讘诪诪讜谉 诇诪诇讱 砖讗讬谉 爪专讬讱 诇讻诇讜诐 讬注诪讬讚 讗专抓 讜讗诐 讚讜诪讛 诇讻讛谉 讛诪讞讝专 讘讘讬转 讛讙专谞讜转 诇讘拽砖 转专讜诪讜转 讜爪专讬讱 诇讞讝专 讗讞专 讛诇讻讜转 讚讬谞讬谉 驻注诪讬诐 砖诪讜爪讗 驻注诪讬诐 砖讗讬谞讜 诪讜爪讗 讬讛专住谞讛 讜讛"讛 讘讝诪谉 砖爪专讬讱 诇讬讛谞讜转 诪讘谞讬 讗讚诐 讬讛专讜住 砖讛专讬 讗讬谉 讘讜 讻讞 诇诪讞讜转 讘诪讬 砖讛谞讗转讜 诪讛谉 讜拽专讗 讗讻讜诇讛讜 诪讬诇讬 拽讗讬. 讚讘讬 谞砖讬讗讛 讗讜拽讬诪讜 讚讬讬谞讗 讚诇讗 讛讜讛 讙诪讬专 讗诪专讜 诇讬讛 诇讬讛讜讚讛 讻讜' 拽讜诐 注诇讬讛 讘讗诪讜专讬 讻诇讜诪专 注诪讜讚 注诇讬讜 诇讛砖诪讬注 诇爪讬讘讜专 诪讛 砖讬诇讞讜砖 诇讱 拽诐 讙讞讬谉 注诇讬讛 讜诇讗 讗诪专 诇讬讛 讜诇讗 诪讬讚讬: (讗"讛 讻讗谉 谞诪爪讗 讞住专 讜讞讘诇 注诇 讚讗讘讚讬谉 讜诇讗 诪砖转讻讞讬谉)





诪讛专砖"讗 - 讞讬讚讜砖讬 讗讙讚讜转

诪讟转讜 砖诇砖诇诪讛 驻讬专砖 专砖"讬 砖诇砖诇诪讛 砖讻谞讜 砖诇 诪拽讜诐 讜讻讜' 讜砖砖讬诐 诇讗讜 讚讜拽讗 讻讜'. 讜讛讜讗 讚讞讜拽 讚诇讗 讗诪专讜 讻谉 专拽 讘诇砖讜谉 转诇诪讜讚 讚讚专讻讜 诇诪谞拽讟 砖砖讬诐 讻诪"砖 讛转讜住' 驻专拽 讛讞讜讘诇 讜诪讛 注谞讬谉 讛讘专讜专 讻讘拽专 讜诇讗 讻讗讜专 讙讜驻讬讛 讜诪讛 注谞讬谉 讛讘专讜专 诇讗讬住讜专 讗讞讜转讜 讜诇讗 诇砖讗专 注专讬讜转 讻讜' 讜讛谞专讗讛 讚讘讗 诇讜诪专 砖讗诇 讬住诪讜讱 讛讚讬讬谉 注诇 砖讻诇讜 讗讱 注诇 驻讬 讞讻诪转 讛转讜专讛 讜注"驻 砖讗诇转 专讘讜 讚讛讻讬 讗诪专讬谞谉 讘讛讚讬讗 驻专拽 讘"砖 转讜拽注 注爪诪讜 诇讚讘专 讛诇讻讛 讘讚讬讬谞讗 讚讗转讬 讚讬谞讗 诇拽诪讬讛 讜讙诪专 讛诇讻讛 讜诪讚诪讬 诪诇转讗 诇诪诇转讗 讜讗讬转 诇讬讛 专讘讛 诇诪砖讗诇 讚讗专砖讘"讙 诇注讜诇诐 讬专讗讛 讜讻讜' 讜诪诇转 讬专讱 谞讗诪专 讘讻"诪 注诇 讙讜祝 讛讗讚诐 讻诪讜 讬讜爪讗讬 讬专讻讜 讜注讜讘专 讬专讱 讗诪讜 讜讝"砖 诇注讜诇诐 讬专讗讛 讛讗讚诐 讛讚讬讬谉 讻讜' 砖诇讗 讬讚讜谉 注"驻 砖讻诇讜 注诇讬讜 讗讱 讬专讗讛 讻讗诇讜 讞专讘 诪讜谞讞转 讘讬谉 讬专讻讜转讬讜 诇讚讜谉 注"驻 讬爪讬专转讜 诪讞讜诪专转 讙讜驻讜 讚讘拽诇 讬讻砖诇 讘讞专讘 砖讘讬谉 讬专讻讜转讬讜 讜讗诪专 讘讬谉 讬专讻讜转讬讜 讘诪拽讜诐 注诇 讬专讻讜 诪驻谞讬 砖讗诪专 讻诇诐 讗讞讜讝讬 讞专讘 讚诪砖诪注 讘讬讚讜 讘诇讗 谞专转拽 讜砖讜讘 拽讗诪专 讞专讘讜 注诇 讬专讻讜 讜注"讻 讗诪专 砖讛讞专讘 讗讞讜讝 讘讬讚讜 讘讬谉 讬专讻讜 讜注诇 讬专讻讬讜 拽专讬 讚讛讬讬谞讜 讘讬谉 讘' 讬专讻讬讜 讚诪讜谞讞 诪讘驻谞讬诐 讘讞讜讚讜 注诇 砖转讬讛谉 讜讘拽诇 讬讻砖诇 讘讜 讜讗诪专 讛谞讛 诪讟转讜 讜讙讜' 讚讘住谞讛讚专讬谉 讗讬讬专讬 拽专讗 讻诪"砖 讘诪"专 驻' 谞砖讗 注诇 驻住讜拽 讝讛 讛谞讛 诪讟转讜 讙讜' 砖讘讟讜 讙讜' 砖诇砖诇诪讛 砖诇 讛拽讘"讛 砖砖讬诐 讙讘讜专讬诐 砖谞讗诪专 讜砖砖讬诐 讗讬砖 诪注诐 讛讗专抓 诪讙讘讜专讬 讬砖专讗诇 诇讛讘讬讗 讬"讗 讗讬砖 讛专讬 注"讗 讻讜' 讜住讬讬诐 讻讜诇诐 讜讙讜' 诪诇讜诪讚讬 诪诇讞诪讛 诪诇讞诪转讛 砖诇 转讜专讛 讜诇讗 诇讚讜谉 注"驻 砖讻诇诐 讘诇讬 拽讘诇转 讛转讜专讛 讜注"讝 讚专砖 专' 讬讗砖讬讛 讗诐 讘专讜专 诇讱 讻讜' 讻讬 讻诇 讛讚谉 注"驻 砖讻诇讜 讗讬谉 讛讚讘专 讘专讜专 诇讜 讻讘拽专 砖讛讜讗 诪讗讬专 讜讘讗 讻爪讗转 讛砖诪砖 讘讙讘讜专讛 讗讘诇 讻诇 注讜讚 砖砖讜驻讟 讗讞专 砖讻诇讜 讬专讗讛 砖讛讜讗 讟讜注讛 诪砖讗"讻 讘讚谉 注"驻 讛转讜专讛 讬转讘专专 诇讜 讛讚讘专 讘专讗讬讛 讗讞专 专讗讬讛 砖讚谉 讚讬谉 讗诪转 讻讘拽专 砖讛讜讗 诪讗讬专 诇讘讗 讜讻注谞讬谉 砖讗诪专讜 讞讝"诇 讝拽谞讬 注"讛 讻诇 讝诪谉 砖诪讝拽讬谞讬谉 诪讟驻砖讬谉 讻讜' 讜讛诐 讞讻诪讬诐 讘注讬谞讬讛诐 诇驻讬 砖讻诇诐 讜讝拽谞讬 转"讞 讻"讝 砖诪讝拽讬谞讬谉 诪讞讻讬诪讬诐 讜讛诐 讞讻诪讬 讘注诇讬 转讜专讛 讜注"讝 讗讜诪专讬诐 诪讛讻讗 讗诪讜专 诇讞讻诪讛 讗讞讜转讬 讗转 讙讜' 讚讘讻诇 注专讬讜转 讗讬谉 讗讚诐 讚谉 讘砖讻诇讜 诇讛转讬专 讻诪讜 诇讬砖讗 讗转 讗讞讜转讜 砖讛砖讻诇 谞讜转谉 诇讛讬讜转 诪讜转专 讻讬 讛讜讗 转讞诇转 讘谞讬谞讜 砖诇 注讜诇诐 砖拽讬谉 讜讛讘诇 谞砖讗讜 讗讞讜转诐 讻诪"砖 注讜诇诐 讞住讚 讬讘谞讛 讗讘诇 讛讚讘专 讘专讜专 诇讱 诇讗住讜专 注诇 驻讬 讛转讜专讛 注诇 讻谉 讗诪专 讗诐 讬讛讬讜 讚讘专讬讱 讘专讜专讬诐 讻讗讞讜转讱 砖讗住讜专讛 诇讱 注诇 驻讬 讛转讜专讛 讗诪专讛讜 讻讜' 讜讗诐 诇讗讜 讗诇 转讗诪专讛讜 讜诇讗 转住诪讜讱 注诇 驻讬 砖讻诇讱:


砖讬讘讗 诪讻砖讜专讗 讻讜'. 注讬讬谉 驻讬专讜砖 专砖"讬 诇注谞讬谉 诪砖讗 讗诪专讜 讻讬 拽讜专讛 讙讚讜诇讛 砖讗讬 讗驻砖专 诇讗讚诐 讗讞讚 诇讬砖讗 讗讜转讜 讘讬讞讬讚讬 注诇 讻转讬驻讜 讗诐 注讜讚 讗讞专讬诐 注诪讜 讘诪砖讗讜 讗驻砖专 砖讬讻讜诇 诇讬砖讗 讗讜转讛 砖讬讙讬注 诇讻诇 讗讞讚 讘诪砖讗 讞转讬讻讛 讗' 诪谉 讛拽讜专讛 讜讛讜讗 驻讬专讜砖 讛讻转讜讘 注讚"诪 讜谞砖讗讜 讗转讱 讘诪砖讗 讛注诐 讛讝讛 讜诇讗 转砖讗 讗转讛 诇讘讚讱 讜拽"诇:


诇诪诇讱 讻讜'. 专砖"讬 驻讬专砖讜 诇注谞讬谉 讞讻诪讛 讜讻讜' 讜讬讜转专 谞专讗讛 诇驻专砖 讻诪砖诪注讜 讻讬 讛诪砖驻讟 诪转讬讬讞住 讘讻"诪 诇诪诇讱 砖讛讜讗 讛讬讜讚注 诪砖驻讟 讜讗诪专讜 砖诪讜讗诇 谞拽专讗 砖讘讜专 诪诇讻讗 讜诪诇讱 讗诇住专 注"砖 砖讛诇讻转讗 讻讜讜转讬讛 讘讚讬谞讬谉 讜注砖"讝 讗谞讜 讗讜诪专讬诐 讘讬讜诐 讛讚讬谉 讛诪诇讱 讛拽讚讜砖 讛诪诇讱 讛诪砖驻讟 讜讛讜讗 讬注诪讬讚 讗专抓 讘诪砖驻讟 讻诪"砖 注诇 讙' 讚讘专讬诐 讛注讜诇诐 注讜诪讚 注诇 讛讚讬谉 讻讜' 讜讗诪专 讗诐 讚讜诪讛 诇讻讛谉 讻讜' 讗诪专 讗讬砖 转专讜诪讜转 讘诇砖讜谉 专讘讬诐 讻讬 讛讚讬讬谉 讗祝 砖讛讜讗 爪专讬讱 诇拽讘诇 转讜专讛 诇驻注诪讬诐 诪专讘讜 讛诪讻讬专讜 讻诪讜 讛讻讛谉 讛诪拽讘诇 转专讜诪讛 诪诪讻讬专讜 讗讬谉 讝讛 讞住专讜谉 讘讞拽讜 讗讘诇 讛讚讬讬谉 讛爪专讬讱 诇砖讗讜诇 诪专讘讬诐 讛谞讛 讝讛 讛讜讗 讻诪讜 砖诪讞讝专 讜砖讜讗诇 诪专讘讬诐 注诇 驻转讞讬 讘讬转 讛讙专谞讜转 讛讜讗 讬讛专住谞讛 讻讬 讗讬 讗驻砖专 诇砖讗讜诇 讘讻诇 讚讘专 讜讚讘专 讻驻讬 讛爪讜专讱 讜诇驻注诪讬诐 讛讜讗 诪转讘讬讬砖 诇砖讗讜诇 诪讻诇 讗讚诐 讜讚谉 诇驻讬 砖讻诇讜 讜讻讘专 讗诪专讜 讗诐 讘专讜专 诇讱 讻讜' 讜诇注谞讬谉 诪诪讜谉 砖讚专砖讜讛讜 讘讻转讜讘讜转 讻诪"砖 讛转讜住' 讬砖 诇驻专砖讜 讜讗讬砖 转专讜诪讜转 讜讙讜' 讘诇砖讜谉 专讘讬诐 讻讬 讜讚讗讬 讛讚讬讬谉 砖讗讬谉 诇讜 讻讚讬 住驻讜拽讜 讜诪拽讘诇 诪转谞讛 诪讗转 诪讻讬专讜 讘讘讬转讜 讜讛讜讗 讻讗讬诇讜 诪拽讘诇 转专讜诪讛 讗' 讗讬谉 讝讛 讻诪拽讘诇 砖讜讞讚 诇讛讟讜转 诪砖驻讟 讗讘诇 讛讚讬讬谉 讜讛专讘 讛诪拽讘诇 诪转谞讜转 讜诪专讘讛 住注讜讚转讜 讘讻"诪 讜诪讞讝专 讗讞专 讬砖讬讘转 注诐 讛讗专抓 诇拽讘诇 诪讛诐 诪转谞讜转 讜讛讜讗 讻诪讜 讛讻讛谉 砖讗讬谉 诇讜 诪讻讬专讬诐 讜爪专讬讱 诇讞讝专 讗讞专 讛转专讜诪讜转 讜诪转谞讜转 讻讛讜谞讛 砖诇讜 诪讗谞砖讬诐 专讘讬诐 讘讘讬转 讛讙专谞讜转 讛专讬 讝讛 讛讚讬谉 讬讛专住 讛诪砖驻讟 讜诪讟讛 诪砖驻讟 砖讗诇讜 讛诪转谞讜转 砖讬拽讘诇 诪讛诐 讛诐 讻砖讜讞讚 诇讜 讜讗讛讻讬 诪讬讬转讬 诇讛 讛转诐:


讚讘讬 谞砖讬讗讛 讗讜拽诪讗 讻讜' 诇注抓 讻讜'. 诪驻讜专砖 讘讬专讜砖诇诪讬 住讜祝 诪住讻转 讘讻讜专讬诐 讛讜讬 讗讜诪专讬诐 诇注抓 讜讙讜' 讛讜讗 讬讜专讛 讜讻讬 讬讜讚注 讛讜讗 诇讛讜讚讜转 讛谞讛 讛讜讗 转驻讜住 讝讛讘 讜讻住祝 诇讗 讘讻住驻讗 讗讬转诪谞讬 讘转诪讬讛 讜讻诇 专讜讞 讗讬谉 讘拽专讘讜 诇讜 讞讻讬诐 讻诇讜诐 讻讜' 注"砖 讜住讬讬诐 讛讻讗 讜注转讬讚 讜讛拽讘"讛 诇讬驻专注 诪诪注诪讬讚讬谉 砖谞讗诪专 讜讛' 讘讛讬讻诇 拽讚砖讜 讛住 讜讙讜' 砖讝讛 讛诪注诪讬讚讬谉 讙讜专诐 砖讛' 讘讛讬讻诇 拽讚砖 砖诇讗 转讘讗 讛砖讻讬谞讛 诪砖诐 诇诪讜砖讘 诪拽讜诐 讛讚讬讬谞讬谉 讻诪"砖 诇注讬诇 讻诇 讚讬讬谉 砖讗讬谞讜 讚谉 讚讬谉 讗诪转 讙讜专诐 诇砖讻讬谞讛 砖转住转诇拽 诪砖注专 讘"讚 讜讗诪专 讘注谞砖诐 砖注转讬讚 诇讬驻专注 诪讛诪注诪讬讚讬谉 讘讛诐 诪驻谞讬讜 讻诇 讛讗专抓 诪讚讛 讻谞讙讚 诪讚讛 诇讛诐 砖讛诐 讛注诪讬讚讜 讚讬讬谉 砖讜转拽 讻注抓 讜讗讘谉 讚讜诪诐:


讻讗讬诇讜 谞讜讟注 讗砖专讛 讻讜'. 讛讚诪讬讜谉 讘讝讛 讻讬 讛讚讬讬谉 诪讜诪讞讛 谞拽专讗 讘砖讬转讜祝 砖诐 讗诇讛讬诐 讻诪"砖 讘驻' 讚' 诪讬转讜转 讗诇讛讬诐 诇讗 转拽诇诇 转专转讬 诪砖诪注 拽讜讚砖 讜讞讜诇 讜讛讜讗 砖讻诇 讛讚谉 讚讬谉 讗诪转 谞注砖讛 砖讜转祝 诇讛拽讘"讛 讜诇讝讛 讛谞讜讟注 讗砖专讛 讗爪诇 诪讝讘讞 讛讜讗 谞讜转谉 诪拽讜诐 讞"讜 诇讗诇讛讬诐 讗讞专讬诐 讗爪诇 讗诇讛讬诐 拽讚讜砖讬诐 讻讱 讛诪注诪讬讚 讚讬讬谉 砖讗讬谞讜 讛讙讜谉 讘诪拽讜诐 砖讬砖 讚讬讬谉 讛讙讜谉 讛讜讗 谞讜转谉 诪拽讜诐 诇讗诇讛讬 讻住祝 讜讝讛讘 讛诪转诪谞讬谉 讘讻住驻讛 讗爪诇 讗诇讛讬诐 砖讛讜讗 讚讬讬谉 讛诪讜诪讞讛:


讘砖讘讬诇 讻住祝 讜讝讛讘 讻讜'. 讬砖 诇驻专砖讜 讘砖转讬诐 专注讜转 砖注砖讜 讻讬 讛诐 诪转诪谞讬谉 讘砖讘讬诇 讛讝讛讘 讜讻住祝 砖谞讜转谞讬谉 诇诪诇讱 讗讜 诇谞砖讬讗 讙诐 诪讛 砖注讜砖讬谉 讻谉 讛讜讗 讘砖讘讬诇 讛讻住祝 讜讝讛讘 砖专讜爪讬谉 诇讗住讜祝 注"讬 讛专讘谞讜转 讜讛讚讬讬谞讜转 讜诇诪诇讗讜转 讞住专讜谉 讻住祝 讜讝讛讘 砖讻讘专 讬爪讗 诪讬讚诐 砖谞转谞讜 诇讗讜转谉 砖诪讬谞讜 讗讜转谉 讜讛讜讗 拽讜讚诐 诇讜 诇讗讻讜诇 诪诪谞讜 讜诇讛转注砖专 诪专讘谞讜转 讜讛谞讛 讞讟讗 讜讗砖诪讛 讝讜 谞砖转专讘讘 注转讛 讘拽专讜讘 讘讬诪讬谞讜 讜讻讘专 讘讗讜 专讘讜转讬谞讜 讻诪讛 驻注诪讬诐 讘讛转讞诇转 讛诪讜诐 (讝讛) 讜讗砖诪讛 讝讜 讘讙讝讬专讛 讜讘注讜谞砖讬谉 讞诪讜专讜转 讜讞专诪讜转 讜诪诪讜谉 讘讚讘专 讛讝讛 砖诇讗 讬转诪谞讛 砖讜诐 专讘 讜诪讜专讛 讘讻住祝 讜讝讛讘 讛谉 诇讬转谉 诇讬讞讬讚讬诐 讛谉 诇专讘讬诐 讗讘诇 讗讬谉 讗讬砖 砖诐 注诇 诇讘 讛注讜谞砖 讛谞讝讻专 讘砖诪注转讬谉 讚注转讬讚 讛拽讘"讛 诇讬驻专注 诪诪注诪讬讚讬谉 讙诐 讚讬诪讛 讛注讜谉 讛讝讛 诇注注"讝 讜讬爪讗 讛讚讘专 诇谞讜 讘讚讜专 讛讝讛 诇诪讻砖讜诇 讜诇诪讝讻专转 注讜谉 讚讻诪讛 转拽诇讜转 讜拽诇拽讜诇讬诐 讗砖专 讘讗讜 诇谞讜 讘讚讜专 讛讝讛 注讬"讝 讜讗转讛 讛诪注讬讬谉 专讗讛 讗讬讱 讘专讞讜 讞讝"诇 诪谉 讛砖专专讛 讻讛讛讬讗 讚讛讜专讬讜转 砖讛讬讛 专"讙 专爪讛 诇讛讜砖讬讘 讘专讗砖 专"讗 讞住诪讗 讜专"讬 讘谉 讙讜讚讙讚讗 讜讗祝 砖诇讗 讛讬讛 诇讛诐 驻转 诇讗讻讜诇 讜讘讙讚 诇诇讘讜砖 讜诇讗 专爪讜 诇讛转诪谞讜转 注讚 砖讗"诇 专"讙 讜讻讬 砖专专讛 讗谞讬 谞讜转谉 诇讻诐 注讘讚讜转 讗谞讬 谞讜转谉 诇讻诐 讻讜' 讙诐 诪"砖 讘住讜讟讛 驻' 讗"谞 讘注谞讜转谞讜转讬讛 讚专讘讬 讗讘讛讜 讚讗讬诪谞讜 专讘谞谉 注诇讬讛 诇诪诪谞讬讛 讘专讬砖讗 讻讬讜谉 讚讞讝讬讬讛 诇专' 讗讘讗 讚诪谉 注讻讜 讚谞驻讬砖讬 注诇讬讛 讘"讞 讗"诇 讗讬讻讗 专讘讛 讜讬砖 诇讚拽讚拽 讘讝讛 诪讗讬 注谞讜转讬讛 砖诇讗 专爪讛 诇讛讬讜转 专讗砖 讛专讬 讗诪专讜 讚讗讬谞讜 讗诇讗 注讘讚讜转 讜讬砖 诇讛砖讬讘 讘讝讛 讚诇讗 讞砖讬讘 诪讬谞讜讬 讛专讗砖讬转 讜讛专讘谞讜转 诇注讘讚讜转 讗诇讗 诇诪讬 砖谞转诪谞讛 诇爪专讻讜 讻诪讜 专' 讗讘讗 讚诪谉 注讻讜 讘砖讘讬诇 讞讜讘讜转讬讜 讜讻诪讜 专"讗 讞住诪讗 讜专"讬 讘谉 讙讜讚讙讚讗 诪砖讜诐 驻专谞住转谉 讚讛"诇 诪讬谞讜讬 专讗砖讬转 砖诇讛谉 讻注讘讚 讜讻驻讜注诇 讚讘诪诇讗讻转讜 讛讜讗 注讜住拽 砖讬讛讬讛 诇讜 讝讛 诇爪讜专讱 驻专谞住讛 讗讘诇 专' 讗讘讛讜 砖讛讬讛 注砖讬专 讻讘专 诇讗 讛讬讛 谞讞砖讘 诇讜 诪讬谞讜讬 讛专讗砖讬转 诇注讘讚讜转 砖讛专讬 讗讬谞讜 爪专讬讱 诇讜 讗诇讗 诇砖专专讛 讛讬讛 谞讞砖讘 诇讜 讗讬诇讜 讛讬讛 诪转专爪讛 讘讻讱 讜讻砖诇讗 谞转专爪讛 谞讞砖讘 诇讜 诇注谞讜讛 讛专讬 砖讗诇讜 讛讞讻诪讬诐 讛诪驻讜专住诪讬诐 讘讜专讞讬诐 讛讬讜 诪谉 讛砖专专讛 讗诐 诇讗 诇爪讜专讱 驻专谞住转诐 砖讛讬讛 谞讞砖讘 诇讛谉 讻注讘讚讜转 讜注转讛 讘讚讜专 讛讝讛 讛讞讻诪讬诐 讘注讬谞讬讛诐 讜诇讛讬讟讬讘 诇讗 讬讚注讜 专拽 讘讗讬诐 诇讛砖转专专 注诇 讛爪讘讜专 砖诇讗 诇砖诐 砖诪讬诐 讜专讜讚驻讬诐 讗讞专 讛砖专专讛 讘诪诪讜谞谉 诇注谞讜砖 讜诇讛讻砖讬诇 讛诪拽讘诇 诪诪谞讜 讘讻诇 注讜谞砖讬诐 讛诪讜讝讻专 讜诇驻讬 砖讛诐 讗讬谞诐 注讜砖讬谉 讻谉 讗诇讗 诇讛转讙讚诇 讜诇讛转讻讘讚 讘转讜专讛 砖讗讬谉 讘讬讚诐 讗诪专讜 讘讬专讜砖诇' 讚讘讻讜专讬诐 讚专讗讜讬 诇讘讝讜转谉 讜诇讛拽诇 讘讻讘讜讚谉 讜讝"砖 专' 诪谞讗 诪讬拽讬诇 诇讗诇讬谉 讚诪转诪谞讬谉 讘讻住驻讗 专' 讗诪讬 拽专讗 注诇讬讛谉 讗诇讛讬 讻住祝 讜讙讜' 讗讬谉 注讜诪讚讬谉 诪驻谞讬讜 讜讗讬谉 拽讜专讬谉 讗讜转讜 专讘讬 讜讛讟诇讬转 砖注诇讬讜 讻诪专讚注转 砖诇 讞诪讜专 注"讻 诪"砖 讗讬谉 注讜诪讚讬谉 诪驻谞讬讜 讜讗讬谉 拽讜专讬谉 讻讜' 讛讜讗 诪讘讜讗专 讚注诪讬讚讛 诪驻谞讬 讛转"讞 讗讬谞讛 讗诇讗 诪驻谞讬 讛转讜专讛 砖讬砖 讘讜 讻诪"砖 讘住讜祝 诪讻讜转 讻诪讛 讟驻砖讗讬 讗讬谞砖讬 讚拽讬讬诪讬 诪拽诪讬 住"转 讜诇讗 拽讬讬诪讬 诪拽诪讬 讙讘专讗 专讘讛 讙诐 砖拽讜专讬谉 诇讘注诇 转讜专讛 专讘讬 注"砖 讘讬 诪诇讻讬诐 讬诪诇讜讻讜 讜砖专讬诐 讜讙讜' 讜讝讛 砖谞转诪谞讛 讘讻住祝 讜讗讬谉 诇讜 专讬讞 转讜专讛 讗讬谉 专讗讜讬 诇注诪讜讚 诪驻谞讬讜 讜诇讗 诇拽专讗讜 专讘讬 讗讘诇 诪讛 砖讚讬诪讛 讛讟诇讬转 砖注诇讬讜 诇诪专讚注转 砖诇 讞诪讜专 爪专讬讱 讘讬讗讜专 讜讬砖 诇驻专砖 讘讜 讻讬 讛讟诇讬转 砖诇 转"讞 讛讜讗 诪砖讜谞讛 讻讚讗诪专讬' 驻' 讞"讛 讟诇讬讞 砖诇 转"讞 讻讬爪讚 讻讜' 讻诇 砖讗讬谉 讞诇讜拽讜 谞专讗讬转 诪转讞转讬讜 讜讘驻' 讛诪讜讻专 驻讬专讜转 讗诪专讜 讻诇 讛诪转讙讗讛 讘讟诇讬转 砖诇 转"讞 讗讬谉 诪讻谞讬住讬谉 讗讜转讜 讻讜' 讜讛谞讛 讝讛 讛诪转诪谞讛 讘讻住祝 讜讝讛讘 讜注讜砖讛 诇讜 讟诇讬转 砖诇 转"讞 诇讛转谞讗讜转 讘讜 讛讜讗 诇讜讘砖 讗讜转讜 转诪讬讚 讻讚讬 砖讬讛讗 谞讬讻专 砖讛讜讗 讗' 诪讻诇诇 讛讞讻诪讬诐 讜讘讝讜诇转 讛讟诇讬转 砖注诇讬讜 诇讗 讬讛讬讛 谞讬讻专 诇转"讞 讜讛专讬 讟诇讬转讜 讚讜诪讛 诇诪专讚注转 砖诇 讞诪讜专 砖讛讜讗 转诪讬讚 注诇讬讜 讜诇讗 讬谞讟诇 诪诪谞讜 讻诪"砖 讞诪讜专 讗驻讬' 讘转拽讜驻转 转诪讜讝 拽专讬专讗 诇讬讛 讜讘注讬 诪专讚注转:


诇拽讟诇讗 讻讜'. 驻讬' 专砖"讬 诇拽讟诇讗 诇讬砖讗 注诇讬讜 讞讟讗 讻讜' 讜讻谉 驻讬' 讙讘讬 讜诇讜讗讬 砖转讛讗 讘讬讗讛 讻讬爪讬讗讛 讘诇讗 讞讟讗 讻讜' 注讻"诇 讜拽砖讛 砖讛注谞讬谉 讻驻讜诇 讙诐 拽砖讛 诇诪讛 讛讬讛 讞砖 讻诇 讻讱 诇拽讟诇讗 注诇 讞讟讗 砖讛讬讛 讚谉 讘讟注讜转 讛专讬 讗诪专讜 诇注讬诇 转诇诪讜讚 诇讜诪专 注诪讻诐 讘讚讘专 讛诪砖驻讟 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜谞专讗讛 诇驻专砖 讘专注讜转 谞驻砖讗 诇拽讟诇讗 砖讛讬讛 讬专讗 砖讬专讚驻谞讜 讞讝拽 讛讞讬讬讘 讜讗诪专 讜专讬拽谉 诇讘讬转讬讛 注讬讬诇 讚讗住讜专 诇拽讘诇 砖讻专 诪谉 讛讚讬谉 讻讚转谞谉 讘讘讻讜专讜转 讛谞讜讟诇 砖讻专 注"诪 诇讚讜谉 讚讬谞讬讜 讘讟诇讬谉 讜拽专谞讗 讚砖拽讬诇 讛讬讬谞讜 讚讜拽讗 砖讻专 讘讟讬诇讛 讚诪讜讻讞讗 讻讚讗诪专讬' 讘专讬砖 驻' 砖谞讬 讚讬讬谞讬 讙讝讬诇讜转:


讜讗诪专 讜诇讜讗讬 砖转讛讗 讘讬讗讛 讻讜'. 专"诇 砖讬讛讬讛 讘讬讗转讬 诇讘讬转讬 专讬拽谉 讻讬爪讬讗讛 讜诇讗 讗驻住讬讚 讙诐 诪讻讬住讬 讚讚讬讬谉 砖讟注讛 讘砖讬拽讜诇 讛讚注转 讞讬讬讘 诇砖诇诐 诪讘讬转讜 讜讗注"讙 讚专讘 谞讜讟诇 专砖讜转 讛讜讛 讜诪讜诪讞讛 讛讜讛 讜讗讬谞讜 诪砖诇诐 诇讗 讛讞讝讬拽 注爪诪讜 讘诪讜诪讞讛 讙诐 诇驻讟讜专 注爪诪讜 诪砖讜诐 谞讟讬诇转 专砖讜转 讻讬讜谉 讚诪讚讬谞讗 讞讬讬讘 讜拽"诇:


诇砖诪讬诐 砖讬讗讜 讻讜'. 讻诪讜 砖讛讬讛 讘讘专讬讗讛 砖讛讬讛 讗讚诐 讛专讗砖讜谉 诪谉 讛讗专抓 注讚 讛专拽讬注 讻讚讗诪专讬谞谉 驻专拽 讗讬谉 讚讜专砖讬谉 讛专讬 讻讙诇诇讜 诇谞爪讞 讬讗讘讚 讘诪讬转转讜 讜讚讬诪讛 讛驻住讚讜 诇讙诇诇讜 讻讬 讗讬谉 讚讘专 诪讜驻住讚 讜诪讜住专讞 讘谞讘专讗讬诐 讻讙诇诇 砖诇 讗讚诐 砖诪专讞讬拽讬谉 诪爪讜讗转讜 讻讱 讛驻住讚讜 讜诪讬转转讜 砖讗讬谉 诇讱 讘谞讘专讗讬诐 砖诪专讞讬拽讬谉 讘讟讜诪讗讛 讻诪讜 讛讗讚诐 砖诪讟诪讗 讘诪讜转讜 讗讘讬 讗讘讜转 讛讟讜诪讗讛 讘诪讙注 讜讘诪砖讗 讜讘讗讛诇讜:


讻讬 诇讗 诇注讜诇诐 讞讜住谉 讙讜' 讜讗诐 谞讝专 讜讙讜'. 讞讜住谉 讛讜讗 诪诇砖讜谉 拽砖讛 讜讞讜讝拽 讻诪讜 讜讞住讜谉 讛讜讗 讻讗诇讜谞讬诐 讜专"诇 讜讗祝 砖讛谞讝专 讜诪诇讜讻讛 讛讜讗 诪讚讜专 诇讚讜专 讚讛讬讬谞讜 诪讗讘 诇讘谉 讜讘谉 讛讘谉 讻诪讜 砖讛讬讛 讘诪诇讻讬 讘讬转 讚讜讚 诪"诪 诇讗 诇注讜诇诐 讛讞讜住谉 砖讬讛讬讛 讙讜祝 讗讚诐 讞讜住谉 讜拽砖讛 诇注诪讜讚 拽讬讬诐 讜讞讬 诇注讜诇诐 讻讚讗诪专讬' 讘驻"拽 讚讘"讘 讘注砖专讛 讚讘专讬诐 拽砖讬诐 讛讙讜祝 拽砖讛 讻讜' 讜诪讬转讛 拽砖讛 诪讻讜诇诐:


诇讗 转注诇讛 讻讜'. 注驻讬专砖"讬 讜注讬"诇 砖诇讗 讬注诇讛 讛讗讚诐 注诇 诪讞砖讘转讜 讻讬 诪注诇转讜 讙讚讜诇讛 诇注诪拽 讛讚讬谉 诪讛专 注诇 诪讬爪讜讬 讗讘诇 讬讞砖讜讘 讻讬 讛讜讗 讘诪讚专讙讛 砖诇诪讟讛 诪讝讛 讜砖诇讗 讬讚注 诇驻住讜拽 注讚 讗讞专 诪转讜谉 讜注讬讜谉 讟讜讘 讜讝"砖 讜诇讗 转注诇讛 讘诪注诇讜转 讜拽"诇:


讗驻讬拽讜 诇讬 诪讗谞讬 讚讚讬谞讗 讻讜'. 讻"讛 讘讙讬专住转 讬诇拽讜讟 讜讘驻' 讻讬爪讚 诪注讘专讬谉 讗诪专讜 诪谞讬谉 砖讞讬讬讘 诇讛专讗讜转 诇讜 驻谞讬诐 砖谞讗诪专 讜讗诇讛 讛诪砖驻讟讬诐 讗砖专 转砖讬诐 诇驻谞讬讛诐 讻讜' 讜驻讬专砖"讬 砖诐 讚讚专砖 诇讬讛 谞诪讬 诪讚诇讗 讻转讬讘 讗砖专 转诇诪讚诐 注"砖 讜爪"诇 讚砖拽讜诇讬诐 讛诐 讛讚专砖讜转 讜诇讜诇讗 驻讬专讜砖讜 讛讬讛 谞专讗讛 诇讜诪专 讚讛转诐 诪诇驻谞讬讛诐 讚专讬砖 砖爪专讬讱 诇讛专讗讜转 驻谞讬诐 讜讘诪讻讬诇转讗 讗诪专讜 注专讻诐 诇驻谞讬讛诐 讻砖诇讞谉 注专讜讱 讜拽"诇:


讜讗爪讜讛 讗转 砖讜驻讟讬讻诐 讘注转 讛讛讬讗 讗专"讬 讻谞讙讚 诪拽诇 讻讜'. 讚拽讚拽 诇讜诪专 讘注转 讛讛讬讗 砖讘讗讜转讜 讛讚讜专 讛讬讛 爪专讬讱 诇讝讬专讜讝 讛讝讛 注诇 讛诪拽诇 讜专爪讜注讛 砖讛讬讜 住专讘谞讬诐 讜讘注诇讬 诪专讬讘讜转 讻诪"砖 诇注讬诇 讘注谞讬谉 讗讬讻讛 讗砖讗 诇讘讚讬 讟专讞讻诐 讜诪砖讗讻诐 讜专讬讘讻诐 砖注"讻 谞转诪谞讜 讛砖讜驻讟讬诐 讗讝 讜拽"诇:


讗讝讛专讛 诇讚讬讬谉 砖诇讗 讬砖诪注 讻讜'. 讜讛讻讬 诪砖诪注 拽专讗 砖诪注 诇拽讘诇 诪讛 砖诪诪讜爪注 讘讬谉 讟注谞讜转 讗讞讬讻诐 砖讗诐 转砖诪注 讚讘专讬 讝讛 讘诇讗 讝讛 诇讗 转拽讘诇 专拽 讟注谞转讜 讜爪讚讬拽 讛专讗砖讜谉 讘专讬讘讜:


诇讗 转砖讗 诇讗 转砖讬讗. 诪驻讜专砖 驻专拽 讜讗诇讜 讛谉 讛诇讜拽讬谉:


爪讚拽 讛讚讬谉 讜讗讞"讻 讻讜'. 讚专砖讛 讝讜 讗讬谞讛 诪驻讜专砖转 讘驻讬专砖"讬 诪讗讬谉 讬爪讗转 讜诪讛 讛讬讗 讜讬砖 诇驻专砖 讚拽砖讬讗 诇讬讛 诪讗讬 讜砖驻讟转诐 爪讚拽 诪诇砖讜谉 爪讚拽讛 讜讗诪专讬' 诇注讬诇 讘诪拽讜诐 诪砖驻讟 讗讬谉 爪讚拽讛 讜讘诪拽讜诐 爪讚拽讛 讻讜' 讗诇讗 诪砖驻讟 砖讬砖 讘讜 爪讚拽讛 讻讜' 讛讜讬 讗讜诪专 讝讛 驻砖专讛 讜拽讗诪专 谞诪讬 讛讻讗 讚诪转讞诇转 讛讚讬谉 拽讗诪专 爪讚拽 讗转 讛讚讬谉 诇注砖讜转 驻砖专讛 讜讗讞"讻 讘住讜祝 讛讚讬谉 讞转讻讛讜 讻讚讗诪专 诇注讬诇 讚诪砖转砖诪注 讚讘专讬讛谉 讜讗转讛 讬讜讚注 诇讛讬讻谉 讛讚讬谉 谞讜讟讛 讗讬 讗转讛 专砖讗讬 诇讜诪专 诇讛谉 爪讗讜 讜讘爪注讜:


讘讬谉 讗讬砖 讜讘讬谉 讗讞讬讜 讻讜'. 讻"讛 讘讙讬' 讬诇拽讜讟 讜讻"谞 讚讛讗 讜讘讬谉 讙专讜 讚专讬砖 讘转专 讛讻讬 讗"专 讬讛讜讚讛 讗驻讬' 讘讬谉 转谞讜专 讻讜' 讜谞专讗讛 讚讚专砖讜 讻谉 诪讚诇讗 讻转讬讘 讘讬谉 讗谞砖讬诐 讗讜 讘讬谉 讗讞讬诐 讗诇讗 讘讬谉 讗讬砖 砖讛讜讗 讙讚讜诇 讜讘讬谉 讗讞讬讜 砖讛讜讗 拽讟谉 讜讗"专 讬讛讜讚讛 讗驻讬' 讘讬谉 讘讬转 诇注诇讬讬讛 砖讗诇 转讗诪专 诪讛专讗讜讬 砖讛讘讬转 砖讛讜讗 诪注讜诇讛 诪注诇讬讬讛 讬讛讬讛 诇讬专讜砖讛 诇讗讬砖 讜讛注诇讬讬讛 讬专砖 讛拽讟谉 讗诇讗 讛注诇讛 讗讜转谉 讘讚诪讬诐 讻讜' 讻驻讬专砖"讬 讜讻谉 讘讬谉 讙专讜 讚诪砖诪注 讚讬讜专讬谉 砖讗诇 转讗诪专 讝讛 讛讗讞 砖讬砖 诇讜 讚讬讜专讬谉 讛专讘讛 专讗讜讬 诇讬专砖 讛转谞讜专 砖讛讜讗 爪专讬讱 诇讗驻讜转 讜诇讘砖诇 讛专讘讛 讜讛讗讞 砖讗讬谉 诇讜 讚讬讜专讬谉 讚讬 诇讜 诇讗驻讜转 讜诇讘砖诇 讘讻讬专讬诐 讗诇讗 讛注诇讛 讗讜转谉 讘讚诪讬诐 讻驻讬专砖"讬 讜拽"诇:


诇讗 转谞讻专讛讜 讻讜'. 诇驻讬 砖诇砖讜谉 讛讻专讛 讜讛转谞讻专讜转 砖注谞讬谞讜 讛注讚专 讛讻专讛 讛讜讗 砖讜专砖 讗讞讚 讜诪诇转 诇讗 转讻讬专讜 讞住专 讘讜 驻讜注诇 讛讬讜爪讗 诇讗讞专 讗转 诪讬 诇讗 讬讻讬专讜 讜讘讗 专讘 讬讛讜讚讛 诇讜诪专 砖讞住专 讘讜 讛' 讜讛讜讗 讻诪讜 诇讗 转讻讬专讛讜 讚讛讬讬谞讜 讛讗讜讛讘 诇讱 讜专讗"讗 砖讞住专 讘讜 谞' 讜讛讜讗 讻诪讜 诇讗 转谞讻专讛讜 讚讛讬讬谞讜 讛砖谞讜讗 诇讱 讜拽"诇:





讞讻诪转 砖诇诪讛

讙诪' 砖讬讘讗 诪讻砖讜专讗 爪"诇 砖讬讻讗 讻讜':


砖诐 讛讜讬 讗讜诪专 诇注抓 讛拽讬爪讛 讻讜' 讘专注讜转 谞驻砖讬讛 诇拽讟诇讗 讻讜'. 谞"讘 诇拽讟诇讗 谞"诇 讚拽讗讬 注诇 诪讛 砖诇驻注诪讬诐 讘注诇 讚讬谉 拽砖讛 讜讗讬讻讗 住讻谞转讗 讜诇驻讬 讝讛 诪讬讜砖讘 砖驻讬专 讜诇讜讗讬 砖转讛讗 讘讬讗讛 讻讜' 讜讚讜"拽:


砖诐 讻讬 讛讜讛 讞讝讬 讗诪讘讜讛 讚住驻专讗 谞诪讞拽 讚住驻专讗:


砖诐 讗诐 讬注诇讛 诇砖诪讬诐 砖讬讗讜 讜专讗砖讜 诇注讘 讬讙讬注 讻讙诇诇讜 诇谞爪讞 讬讗讘讚 讻爪"诇 讜谞诪讞拽 讜讙讜' 讜谞"讘 砖讬讗讜 驻讬专讜砖 专讜诪:


砖诐 谞讝专 诇讚讜专 讚讜专 讜讻讜'. 讘讬谉 讗讞讬讜 讜讘讬谉 讙讬专讜 谞诪讞拽 讜讘讬谉 讙讬专讜:


砖诐 讗"诇 诇讗讜 讗讜砖驻讝讬讻谞讬 讗转 讗"诇 讗讬谉. 谞"讘 住"讗 讗"诇 诪讗讬 讘注讬转 讗"诇 讚讬谞讗 讗讬转 诇讬 讻讜' 讻爪"诇. 专砖"讬 讘转讞讬诇转 讛注诪讜讚 诪讟转讜 砖诇砖诇诪讛 砖讻讬谞讛 砖诇 讛拽讘"讛 讻爪"诇 讜讛住"讚:


讘讚"讛 砖砖讬诐 讙讘讜专讬诐 讻讜' 诇讗讜 讚讜拽讗 讛住"讚:


讘讚"讛 讗诐 讘专讜专 讻讜' 砖讛讜讗 诪讗讬专 讛住"讚:


讘讚"讛 讗讜诪专讛讜 讻讜' 诇讘拽专 诪砖驻讟 讛讜爪讬讗讜 讻讜' 讻爪"诇:


讘讚"讛 讚谞诪讟讬讬谉 讻讜' 讬"诇 谞"讘 诪诇' 诪砖诇砖讬谉 讘诪诪讜谉 讘诪住' 诪讻讜转:


讘讚"讛 砖讬讘讗 讻讜' 讬讛讬讛 注讙诇 砖讜诪专讜谉 讻讜' 讻爪"诇:


讘讚"讛 讜讛' 讘讛讬讻诇 讻讜' 讜讻转讬讘 讛诐 讻讜' 讬讻诇讛 注诇 注讜谉 讝讛 讻诇 讛讗专抓 讻爪"诇:


讘讚"讛 讗爪诇 诪讝讘讞 讜转诇诪讬讚讬 讞讻诪讬诐 讻爪"诇:


讘讚"讛 诪讻转驻讬 诇讛讜 讻讜' 讜谞驻' 讬讜诐 讻驻讜专讬诐 驻讬专砖 专砖"讬 诇讛讚讬讗 诇讬讛 讜拽讗讬 注诇 诪专 讝讜讟专讗 砖讛讬讛 讝拽谉 讻讜':


讘讚"讛 讜住诪讬讱 讻讜' 讗谞讬 诪讝讛讬专 讛住"讚. 讘讚"讛 砖诪讜注 讻讜' 砖讗讬谉 诪讻讞讬砖讜 讻讜' 讻爪"诇:


讘讚"讛 讗诪专 诇讬讛 讛讛讜讗 讙讘专讗 诇专讘 讛住"讚:





诪讛专"诐 砖讬祝

讙诪' 讛讜讬 讛讗讜诪专讬诐 诇注抓 讛拽讬爪讛 注讜专讛 诇讗讘谉 讚讜诪诐 讛讜讗 讬讜专讛 讛谞讛 讛讜讗 转驻讜砖 讝讛讘 讜讻住祝 讻讜'  .   诇驻讬 砖注诇 讘' 讙讜讜谞讬 谞讚专砖 诪讘讬讗 注诇 讗讬谞讜 讘谉 转讜专讛 讜注诇 注谞讬 [讻讚诇注讬诇 讗诐 讚讬讬谉 讚讜诪讛 诇诪诇讱 讻讜'] 砖诇讗 讬讟注讛 砖拽专讗 注诇讬讜 讛讗讜诪专讬诐 诇注抓 讜讻讜' 砖讗讬谞讜 讛讙讜谉 诪爪讚 注讜砖专 诇讝讛 讗诪专 讛谞讛 讛讜讗 转驻讜住 讻讜': 
谞讜讟注 讗砖讬专讛 注讬' 讘讞"诪 讜讘砖讜"转 诪讛专讬"拽 讘讗讜专讱 诪讗讚 注讬' 注诇讬讛诐. 诇讗讘谉 讚讜诪诐 讛讜讗 讻讗诇讜 [诪拽讬诐] 讗祝 诪爪讘讛 诇注抓 讛拽讬爪讛 谞讜讟注 讗砖讬专讛 [讚转专讜讜讬讬讛讜 讻转讬讘 讘诪拽专讗 诇讗 转讟注 诇讱 讗砖讬专讛 讻讜' 讜诇讗 转拽讬诐 诇讱 诪爪讘讛 讻讜']:





专砖"砖

讙诪专讗 砖讬讘讗 诪讻砖讜专讗. 讘讙诇讬讜谉 讚"讞 讗讬转讗 讚爪"诇 砖讬讻讗 讜讛讜讗 诪讛专砖"诇. 讜转诪讜讛 讜注驻讬专砖"讬 讜讻谉 讛注专讜讱 讛讘讬讗讜 讘注专讱 砖讘:



砖诐 讛讜讬 讗讜诪专讬诐 诇注抓 讛拽讬爪讛. 讘诪拽专讗 讻转讜讘 讗讜诪专:



砖诐 拽专讬 讘讬讛 谞诪讬 砖诪注 讻讜'. 诪砖讜诐 讚砖诪讜注 讻转讬讘 讞"讜 讜注诪砖"讻 讘讘专讻讜转 (讟讜):



砖诐 爪讚拽 讗转 讛讚讬谉 讜讗讞"讻 讞转讻讛讜. 讛专砖"讗 讘讞"讗 谞讚讞拽 讘讘讬讗讜专讜. 讜诇"谞 讚讘讗 诇讜诪专 讗诐 讘讗 讚讬谉 诇驻谞讬讱 讗砖专 转诪爪讗讛讜 诪驻讜专砖 讗讜诇诐 讬砖 诇讱 拽讜砖讬讗 讗讜 住转讬专讛 注诇讬讜 诪诪拽"讗 讗诇 转讗诪专 讗驻住拽讛讜 讻诪讜 砖讛讜讗 讜讗讞"讻 讗专讗讛 诇讬讬砖讘 讛拽讜砖讬讗 讗讜 讛住转讬专讛 注"讚 砖讗诪专讜 讘注讬专讜讘讬谉 (住讝 讘) 讘讚专讘谞谉 注讘讚讬谞谉 诪注砖讛 讜讛讚专 诪讜转讘讬谞谉 转讬讜讘转讗. 讗诇讗 爪讚拽讛讜 专"诇 转专爪讛讜 转讞诇讛 诪讛拽讜砖讬讜转 讜讛住转讬专讜转 讜讗讞"讻 转驻住拽讛讜:





讛讙讛讜转 讬注讘"抓

讙诪' 砖砖讬诐 讙讘讜专讬诐. 谞"讘 砖砖讬诐 讛诪讛 诪诇讻讜转. 砖专讜诪讝讜转 注诇 砖砖讬诐 诪住讻转讜转. 砖转"讞 爪专讬讱 诇讛讬讜转 讘拽讬 讘讛谉 [讜注讬' 讘驻讬' 讛讙专状讗 诇砖讬专 讛砖讬专讬诐]:


专砖"讬 住讚"讛 讗诐 讚讜诪讛 讻讜' 注砖讬专. 谞状讘 讜讗讬谉 注砖讬专 讗诇讗 讘讚注转 [讜讻诪"砖 讘谞讚专讬诐 诪"讗 讗']:





讘谉 讬讛讜讬讚注

讗执诐 讚旨址讬旨指谉 讚旨讜止诪侄讛 诇职诪侄诇侄讱职 砖讈侄讗值讬谞讜止 爪指专执讬讱职 诇执讻职诇讜旨诐, "讬址注植诪执讬讚 讗指专侄抓" (诪砖诇讬 讻讟, 讚). 谞专讗讛 诇讬 讘住"讚 诇专诪讜讝 讚讘专讬诐 讗诇讜 讘讗讜转讬讜转 讛讚讬讬谉 讜讛讜讗 讻讬 讘讬谉 讗讜转 讚' 砖诇 讚讬讬谉 讜讘讬谉 讗讜转 讬讜"讚 砖诇 讚讬讬谉 讬砖 讗讜转讬讜转 讛志讜志讝志讞志讟 砖讛诐 讗讜转讬讜转 讞讜止讝侄讛 讟' 讻诇讜诪专 讟讜讘 讻讬 讟' 讛讜讗 讟讜讘 讜讘讬谉 讗讜转讬讜转 讬讜"讚 砖诇 讚讬讬谉 诇讗讜转 谞讜"谉 砖诇 讚讬讬谉 讬砖 讗讜转讬讜转 '诪侄诇侄讱职' 讜讛讻讜谞讛 讗诐 讛讚讬讬谉 讚讜诪讛 诇诪诇讱 砖讗讬谞讜 爪专讬讱 诇讻诇讜诐 讗讝 讛讜讗 讞讜讝讛 讟讜讘 讘讚讬谉 讜讚讘专讬诐 讛讘讗讬诐 诇驻谞讬讜 讜诇讗 讬讻砖诇 诇注讜讜转 诪砖驻讟.



驻旨指转址讞 讜职讗指诪址专: "讛讜止讬 讗讜止诪值专 诇指注值抓: 讛指拽执讬爪指讛, 注讜旨专执讬 诇职讗侄讘侄谉 讚旨讜旨诪指诐, 讛讜旨讗 讬讜止专侄讛, 讛执谞旨值讛 讛讜旨讗 转旨指驻讜旨砖讉 讝指讛指讘 讜指讻侄住侄祝, 讜职讻指诇 专讜旨讞址 讗值讬谉 讘旨职拽执专职讘旨讜止" (讞讘拽讜拽 讘, 讬讟). 谞专讗讛 诇讬 讘住"讚 谞拽讬讟 转专讬 诪讬谞讬诐 注抓 讜讗讘谉 诇专诪讜讝 讗讬谉 讬讜讚注 诇讚专讜砖 诇讗 讛诇讻讜转 讜诇讗 讗讙讚讜转 讗讜 诇讜诪专 讛专讬 讝讛 讞住专 诪谉 诇讬诪讜讚 讛讙专住讗 讜诪谉 诇讬诪讜讚 讛注讬讜谉 砖诇讗 注住拽 讘讝讛 讜诇讗 注住拽 讘讝讛. 讜职讻指诇 专讜旨讞址 专爪讜谞讜 诇讜诪专 讘诪讬诇讬 讚注诇诪讗 砖诇 讚专讱 讗专抓 讜专驻讜讗讛 讙诐 讻谉 讗讬谉 讘讜. 讜注讜讚 谞专讗讛 诇讬 谞拽讬讟 注抓 讻谞讙讚 讞讻诪讛 讜谞拽讬讟 讗讘谉 讻谞讙讚 注谞讜讛 讚讞住专 诪砖转讬讛谉. 讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 注抓 讻谞讙讚 讞讻诪讛 讜讗讘谉 讻谞讙讚 讬专讗讛.



讻旨指诇 讛址诪旨址注植诪执讬讚 讚旨址讬旨指谉 注址诇 讛址爪旨执讘旨讜旨专 砖讈侄讗值讬谞讜止 讛指讙讜旨谉, 讻旨职讗执诇旨讜旨 谞讜止讟值注址 讗植砖讈值专指讛 (讚讘专讬诐 讟讝, 讬讞). 谞专讗讛 驻砖讜讟 讚谞拽讬讟 讗植砖讈值专指讛 诪驻谞讬 讻执旨讬 讛指讗指讚指诐 注值抓 讛址砖指旨讉讚侄讛 (讚讘专讬诐 讻, 讬讟).
讜注讜讚 谞专讗讛 诇讬 讘住"讚 讛讟注诐 讚谞拽讬讟 讗植砖讈值专指讛 讻讬 讬讚讜注 讚转诇诪讬讚 讞讻诐 谞拽专讗 讗执砖旨讈指讛 讜讛讟注诐 讻诪讜 砖讛讗砖讛 诪转注讘专转 讜讬讜诇讚转 讻谉 讛讜讗 诪讜诇讬讚 讞讚讜砖讬 转讜专讛 砖谞拽专讗讬诐 '讘谞讬诐 讜讘谞讜转' 讻诪讜 砖讻转讘转讬 讘诪拽讜诐 讗讞专 讜讗讜转 专讬"砖 讘诪诇讜讗讜 讛讜讗 诇砖讜谉 注谞讬讜转 讜诪讬 砖讛讜讗 注诐 讛讗专抓 讛专讬 讝讛 专讬砖 讻诪讜 砖讗诪专讜 (谞讚专讬诐 诪讗.) 讗讬谉 注谞讬 讗诇讗 诪注谞讬讜转 转讜专讛 讜诪爪讜转, 讜讗诐 转谞讬讞 讗讜转 专' 砖专诪讜讝 讘讜 讛注谞讬讜转 砖诇 转讜专讛 讘转讜讱 讗讜转讬讜转 讗执砖旨讈指讛 讬讛讬讛 爪讬专讜祝 讗植砖讈值专指讛 讜诇讻谉 讝讛 砖讛注诪讬讚 讚讬讬谉 注诐 讛讗专抓 砖讞砖讘 讗讜转讜 讘转讜讗专 讗砖讛 砖讛讬讗 诪转注讘专转 讜讬讜诇讚转 讜讘讗诪转 讛讜讗 专讬砖 讜讗讬谉 专讜讞 转讜专讛 讘拽专讘讜 诇讻谉 讗讬谉 讝讛 谞拽专讗 讗砖讛 讗诇讗 谞拽专讗 讗砖专讛 讻讬 讬讘讗 讗讜转 专' 讘转讜讱 讗执砖旨讈指讛 讜讬讛讬讛 讗植砖讈值专指讛.



讗直诇讜止讛旨址 讛址讘旨指讗 讘旨执砖讈职讘执讬诇 讻旨侄住侄祝 (砖诪讜转 讻, 讬讟). 谞专讗讛 诇讬 讘住"讚 讛讟注诐 讚诪讬讬讞住 诇讚讬讬谉 砖讗讬谞讜 讛讙讜谉 诇注讘讜讚讛 讝专讛 讜讛讜讗 讚讻转讬讘 讗直诇止拽执讬诐 谞执爪指旨讘 讘址旨注植讚址转 讗值志诇 (转讛诇讬诐 驻讘, 讗) 谞诪爪讗 砖诐 讗诇拽讬诐 讚拽讚讜砖讛 砖讜专讛 注诇 讛讚讬讬谉 讜诇讻谉 谞拽专讗讜 讛讚讬讬谞讬诐 讘砖诐 '讗诇拽讬诐' 讚讻转讬讘 讜职谞执拽职专址讘 讘址旨注址诇 讛址讘址旨讬执转 讗侄诇 讛指讗直诇止拽执讬诐 (砖诪讜转 讻讘, 讝) 讜注诇 讻谉 讚讬讬谉 砖讗讬谞讜 讛讙讜谉 砖讗讬谉 砖讜专讛 注诇讬讜 讗诇拽讬诐 讚拽讚讜砖讛 讬砖专讛 注诇讬讜 讗诇讛讬诐 讗讞专讬诐 砖讛讜讗 讚拽诇讬驻讛 诇讻谉 诪讻谞讛 讗讜转讜 诇注讘讜讚讛 讝专讛.



诪职谞指讗 讛指讗 诪执诇旨职转指讗 讚旨职讗指诪讜旨专 专址讘旨指谞指谉: 讛直讜讜旨 诪职转讜旨谞执讬谉 讘旨址讚旨执讬谉? 讚旨执讻职转执讬讘: "讜职诇止讗 转址注植诇侄讛 讘职诪址注植诇止转", 讜职住指诪执讬讱职 诇值讬讛旨: "讜职讗值诇旨侄讛 讛址诪旨执砖讈职驻旨指讟执讬诐". 拽砖讗 诪讛讬讻讗 诪砖诪注 讚讘专 讝讛 讘讛讗讬 拽专讗? 讜谞专讗讛 诇讬 讘住"讚 诪讬 砖讛讜讗 诪讛讬专 诇讞转讜讱 讛讚讬谉 讘专讙注 注讜砖讛 讻谉 诪讞诪转 讙讗讜讛 讜讙讜讘讛 诇讘 诇讛专讗讜转 诇注讜诇诐 砖讛讜讗 讞讻诐 讙讚讜诇 讜诪讘讬谉 砖讗讬谞讜 爪专讬讱 诇注讬讬谉 讘砖讜诐 住驻专 讜讛讜讗 诪讻讜讬谉 诇讗诪转 讘讛砖拽驻讛 讛专讗砖讜谞讛 讗讱 讘讗诪转 讛讜讗 注诐 讛讗专抓 讜讘讜讚讛 转砖讜讘讛 诪诇讘讜 讻讗砖专 讬注诇讛 讛诪讝诇讙 讜讛谞讛 讝讛 住讜驻讜 砖转转讙诇讛 讞专驻转讜 讜讬讛讬讛 谞讜讚注 诇讻诇 砖讛讜讗 注诐 讛讗专抓 讙诪讜专.
诪注砖讛 讘讗讞讚 砖谞转谞讜 诇讜 驻拽讚讜谉 讟讘注转 讗讞转 诇砖诪讜专 讗讜转讛 讗爪诇讜 讜砖讜诪专 讞谞诐 讛讬讛 讜讛讜讗 拽砖专 讛讟讘注转 讘诪讟驻讞转讜 讜讛谞讬讞讛 讘讞讬拽讜 讜讗讞专 讻讱 谞驻诇讛 诪诪谞讜 讜讗讘讚讛 讜讛诇讱 讗讞讚 诪讘注诇讬 讛讟讘注转 讛讝讗转 讗爪诇 讞讻诐 讗讞讚 诇砖讗讜诇 讛讚讬谉 诪诪谞讜 讗诐 讞讬讬讘 讗讜 诇讗讜 讜讛讞讻诐 讛转讞讬诇 诇注讬讬谉 讘讚讬谉 讝讛 讗诐 谞拽专讗 驻砖讬注讛 讘讻讛讗讬 讙讜谞讗 讜讛转讞讬诇 诇讛住转驻拽 讘讝讛 讻诪讛 住驻讬拽讜转 讜讛讜讻专讞 诇讛注诪讬拽 讘讚讘专 讝讛 讘注讬讜谉 讛讬讟讘 讘诪转讜谉 讻讚讬 诇讘专专 讛住驻讬拽讜转 砖谞住转驻拽 讘讛诐 讜住讜祝 讚讘专 讛注诇讛 诇驻讜诐 讚讬谞讗 讚讞砖讬讘 讝讛 驻砖讬注讛 讜讞讬讬讘 讝讛 诇砖诇诐 讜注讘专 讝诪谉 讘注讬讜谉 讝讛 注讚 砖谞驻砖讟 讛住驻拽 讗爪诇讜 拽专讜讘 诇砖转讬 砖注讜转.
讜讝讛 讛砖讜讗诇 讛讬讛 讬讜砖讘 诇驻谞讬讜 讜诪爪驻讛 注讚 砖讛砖讬讘 诇讜 砖讝讛 讞砖讬讘 驻讜砖注 讜讞讬讬讘 讗讱 讝讛 讛砖讜讗诇 谞转驻诇讗 讘讚注转讜 注诇 诪讛 讻诇 讻讱 谞转注讻讘 讛讞讻诐 讘转砖讜讘转 讚讘专 讝讛? 讜讬讞砖讜讘 讜讬讗诪专 讗讬谉 讝讛 讗诇讗 诪讞诪转 拽讜爪专 讚注转讜 砖诇讗 讬讚注 诇注讬讬谉 讛讬讟讘 讘转讞讬诇讛 讻讬 诇驻讬 专讗讜转 注讬谞讬 讛砖讜讗诇 讛讚讬谉 讛讜讗 驻砖讜讟 讻驻讬 讛砖讻诇 讜讗讬谉 爪专讬讱 诇讛转拽砖讜转 讘讜 讻诇 讻讱! 注诇 讻谉 讛砖讜讗诇 讘拽砖 诇谞住讜转 讘讚讘专 讝讛 讜拽诐 讜讛诇讱 讗爪诇 讞讻诐 讗讞专 诇砖讗讜诇 诪诪谞讜 讚讘专 讝讛 讜讛谞讛 讝讛 讛讞讻诐 讛砖谞讬 转讻祝 讜诪讬讚 讛砖讬讘 诇讜 砖讝讛 谞讞砖讘 驻讜砖注 讜讞讬讬讘 讻讗砖专 讗诪专 诇讜 讞讻诐 讛专讗砖讜谉.
讜讘诇讬诇讛 讛讘谉 讛讬讛 诪住驻专 诇驻谞讬 讗讘讬讜 砖讛讬讜诐 谞专讗讛 诇讜 讜讬讚注 讘讘讬专讜专 砖讗讜转讜 讞讻诐 驻诇讜谞讬 讛讜讗 注诐 讛讗专抓 讜讗讜转讜 讞讻诐 讛砖谞讬 讛讜讗 讞讻诐 讙讚讜诇. 讗诪专 诇讜 讗讘讬讜 诪讛讬讻谉 谞转讘专专 诇讱 讚讘专 讝讛? 讗诪专 诇讜 诪诪讛 砖专讗讬转讬 讘注讬谞讬 讝讛 讗诪专 诇讬 讞讬讬讘 讜驻讜砖注 讻专讙注 讜讝讛 注讚 砖讟专讞 砖转讬 砖注讜转 讗讝 讛讙讬讚 讛讚讬谉.
讜讬讗诪专 讛讗讘 诇讘谞讜 诇讗 讻讜谞转 讬驻讛 讗诇讗 讛专讗砖讜谉 讛讜讗 讞讻诐 讙讚讜诇 讜讛砖谞讬 讛讜讗 注诐 讛讗专抓! 讜讗诐 诇讗 转讗诪讬谉, 讝讬诇 谞住讬, 转砖诇讞 诇诪讞专 讗讚诐 讗讞专 讗爪诇 讞讻诐 讛砖谞讬 讜讬讗诪专 诇讜 谞讜住讞 讛砖讗诇讛 诪诪砖 讜转专讗讛 诪讛 讬讗诪专 诇诪讞专. 讜讻谉 注砖讛 砖砖讗诇 讗讜转讜 讻讬讜爪讗 讘谞讬讚讜谉 讝讛 诪诪砖 讜讝讛 讙诐 讻谉 讛砖讬讘 转讻祝, 讗讱 讛讞诇讬祝 砖讬讟转讜 讘驻注诐 讛讝讗转 讗讬谉 讝讜 谞讞砖讘 驻砖讬注讛 讜驻讟讜专 讝讛 讜讗讬谞讜 讞讬讬讘 诇砖诇诐 讻诇讜诐 讜讞讝专 讝讛 讛砖讜讗诇 讛砖谞讬 讜砖讗诇 砖讗诇讛 讝讜 诪谉 讞讻诐 讛专讗砖讜谉 讜转讻祝 讜诪讬讚 讛砖讬讘 诇砖讜讗诇 讛专讗砖讜谉 砖讝讛 谞拽专讗 驻讜砖注 讜讞讬讬讘 诇砖诇诐.
[讘职旨谞指讬指讛讜旨: 讘住讛"拽 讘侄旨谉 讬职讛讜止讬指讚指注 讛讘讗转讬 砖诐 诪注砖讛 讗讞讚 讜谞砖诪讟讜 诪诪谞讛 讚讘专讬诐 讘住讜驻讛. 讻讬 讛讗讘 讗讞专 砖讛讜讻讬讞 讜讛专讗讛 诇讘谉 砖讛讞讻诐 讛专讗砖讜谉 讗砖专 砖讛讛 讘注讬讜谞讜 讘讚讬谉 讛讜讗 讛讞讻诐 讘讗诪转 讜讛砖谞讬 注诐 讛讗专抓 讜讛专讗讛 诇讜 讝讛 注诇 讬讚讬 谞住讬讜谉 讗诪专 诇讜 讝讬诇 谞住讬 讗讜转诐 注讜讚 讛驻注诐 转诇讱 讗转讛 诇诪讞专 讗爪诇 讛讞讻诐 讛专讗砖讜谉 讜转讗诪专 诇讜 讝讛 讛讗讚诐 砖讛讜驻拽讚 讗爪诇讜 讛讟讘注转 讜拽砖专讛 讘诪讟驻讞转 砖讗诪专转 诇讬 讞讬讬讘 讘驻砖讬注讛 讛讬讛 诇讜 砖讜转驻讜转 讘讗讜转讛 讛讟讘注转 讜讝讛 讛讞讻诐 讛诪转讬谉 讗讬讝讛 专讙注讬诐 讜讛砖讬讘 诇讜 讻讬讜谉 讚讛讜讗 砖讜转祝 驻讟讜专 讛讜讗, 讜讛诇讱 讗爪诇 讛砖谞讬 讜讙诐 讻谉 讗诪专 诇讜 讗讜转讜 讛讗讬砖 砖讗诪专转 诇讬 砖讛讜讗 讞讬讬讘 讘驻砖讬注讛 讛讬讛 诇讜 砖讜转驻讜转 讘讗讜转讛 讛讟讘注转 讜讛砖讬讘 诇讜 转讻祝 诪讛 讛驻专砖 讬砖 讙诐 讘讝讛 讛讜讗 讞讬讬讘 讘讞诇拽 讛砖讜转祝 砖诇讜. 讜讬讙讚 诇讗讘讬讜 讜讬讗诪专 诇讜 专讗讛 注转讛 讗讬讱 讝讛 讛砖谞讬 讛讜讗 注诐 讛讗专抓 砖讗讬谞讜 讬讜讚注 诪讛 诪讞讬讬讘 讜讛专讗砖讜谉 讞讻诐 讛讜讗.]
讗讝 讗诪专 诇讜 讗讘讬讜 讛专讗讬转 讻讬 讻谞讬诐 讚讘专讬 砖讝讛 讛砖谞讬 讗砖专 讗转讛 砖讗诇转 诪诪谞讜 讘转讞讬诇讛 讜讛砖讬讘 诇讱 砖讛讜讗 驻讜砖注 讜讞讬讬讘 讛谉 讗诪转 砖讻讬讜谉 诇讛诇讻讛 讗讱 诇讗 讛讬讛 讝讛 诪讞讻诪转讜 讜讘讬谞转讜 讗诇讗 讻讱 谞讝专拽讛 讛讚讘专 讘驻讬讜 讜讛讬讛 讻住讜诪讗 讘讗专讜讘讛 讗讱 讞讻诐 讛专讗砖讜谉 讛砖讬讘 讛诇讻讛 诪诪讛 砖专讗讛 讛讗诪转 诪诪拽讜专 讛讚讬谉 注诇 驻讬 讞讻诪转讜 讜砖讻诇讜. 讜讛专讗讬讛, 讗讞专 砖砖讗诇 诪诪谞讜 砖讜讗诇 讛砖谞讬 注讜讚 讛驻注诐 诇讗 讛讜爪专讱 诇注讬讬谉 讜讛砖讬讘 诇讜 转讻祝 诪驻谞讬 砖讚讘专 讝讛 注爪诪讜 讛讜讗 讚讜诪讛 诪诪砖 诇讗讜转讜 注谞讬谉 砖谞砖讗诇 诪诪谞讜 讜讻讘专 讚讬谉 讝讛 讛讬讛 讘专讜专 讗爪诇讜 讜讗讬谞讜 爪专讬讱 注讬讜谉 诪讛 砖讗讬谉 讻谉 讛砖谞讬 讛讜讗 注诐 讛讗专抓 讜讻讗砖专 讬讝讚诪谉 讘驻讬讜 讛讜讗 诪砖讬讘 讘诇讗 讚注转 讜转讘讜谞讛 讜诇讻谉 驻注诐 讗诪专 讞讬讬讘 讜驻注诐 讗诪专 驻讟讜专.
讜讝讛讜 砖讗诪专 诪职谞指讗 讛指讗 诪执诇旨职转指讗 讚旨职讗指诪讜旨专 专址讘旨指谞指谉 (诪砖谞讛 讗讘讜转 讗, 讗) 讛直讜讜旨 诪职转讜旨谞执讬谉 讘旨址讚旨执讬谉? 讜诪驻讬拽 诇讛 诪驻住讜拽 讜职诇止讗 转址注植诇侄讛 讘职诪址注植诇止转 注址诇 诪执讝职讘职旨讞执讬 讗植砖侄讈专 诇止讗 转执讙指旨诇侄讛 注侄专职讜指转职讱指 注指诇指讬讜 (砖诪讜转 讻, 讻讘) 讜住诪讬讱 诇讬讛 讜职讗值诇侄旨讛 讛址诪执旨砖职讈驻指旨讟执讬诐 (砖诪讜转 讻讗, 讗) 讻诇讜诪专 讘诪砖驻讟讬诐 讜讛诇讻讜转 诇讗 转注诇讛 讘诪注诇讜转 诇讛砖讬讘 诇砖讜讗诇讬讱 讚讘专 转讻祝 讜诪讬讚 讻讚讬 砖讬讗诪专讜 讻诪讛 讞讻诐 讙讚讜诇 讛讜讗 讝讛 '讗植砖侄讈专 诇止讗 转执讙指旨诇侄讛 注侄专职讜指转职讱指 注指诇指讬讜' 讻诇讜诪专 讗诐 诇讗 转讛讬讛 诪转讜谞讬 讗诇讗 转诪讛专 诇讛砖讬讘 讻讚讬 砖讬注诇讜讱 讜讬砖讘讞讜讱 讛谞讛 诇讘住讜祝 '转执讙指旨诇侄讛 注侄专职讜指转职讱指' 专爪讜谞讜 诇讜诪专 讞专驻转讱 讘讗讜转讜 讛讚讬谉 注爪诪讜 讜讻诪讜 砖讛讬讛 讘讗讜转讛 诪注砖讛 讻讬讜谉 讚诇讗 讛砖讬讘 诪讞诪转 讞讻诪转讜 讜讘讬谞转讜 讗诇讗 讻讗砖专 谞讝专拽 诪驻讬讜 讗讝 谞讝讚诪谉 砖讘驻注诐 砖谞讬转 谞讝专拽 讛讚讘专 诪驻讬讜 诇讛驻讱 讜讘讝讛 谞讜讚注 讜谞转讘专专 砖诇讗 诪讻讞 讞讻诪讛 讜讘讬谞讛 讛讜讗 诪讜专讛 讜诪砖讬讘 讗诇讗 讛讜讗 注诐 讛讗专抓 讙诪讜专.



讗值诇旨讜旨 讻旨职诇值讬 讛址讚旨址讬旨指谞执讬诐. 谞专讗讛 诇讬 讘住"讚 诇讻讱 讗诪专 讗植砖侄讈专 转指旨砖执讉讬诐 诇执驻职谞值讬讛侄诐 (砖诪讜转 讻讗, 讗) 讻诇讜诪专 讗诐 讬讛讬讜 讛讚讬讬谞讬诐 讝讻讗讬诐 讜讚讜专诐 讝讻讗讬 诇讗 讬爪讟专讻讜 诇注砖讜转 驻注讜诇讛 诪诪砖 讘讗诇讜 讛讻诇讬诐 讚讛讬讬谞讜 诪拽诇 诇专讚讜转 讘讜 讜专爪讜注讛 诇诇拽讜转 讘讛 讜砖讜驻专讗 诇谞讚讜转 讜住谞讚诇 诇讞诇讜抓 讜专拽 砖讬诪讛 讘注诇诪讗 转砖讬诐 讗讜转诐 诇驻谞讬讛诐 砖诇讗 讬爪讟专讻讜 诇注砖讜转 讘讛诐 诪注砖讛 诪诪砖. 讜谞专讗讛 诇讬 住讜驻讬 转讬讘讜转 砖讈讜旨驻职专指讗 诪址拽旨值诇 讜旨专职爪讜旨注指讛 讛讜讗 '讗值诇侄旨讛' 讜讝讛讜 砖谞讗诪专 '讜职讗值诇侄旨讛 讛址诪执旨砖职讈驻指旨讟执讬诐 讗植砖侄讈专 转指旨砖执讉讬诐 诇执驻职谞值讬讛侄诐' 讻讬 讗诇讜 讛专诪讜讝讬诐 讘讗讜转讬讜转 讗诇讛 砖讬讬讻讬诐 诇诪砖驻讟讬诐.



"讜指讗植爪址讜旨侄讛 讗侄转 砖讈止驻职讟值讬讻侄诐 讘旨指注值转 讛址讛执讬讗" 讗指诪址专 专址讘旨执讬 讬讜止讞指谞指谉: 讻旨职谞侄讙侄讚 诪址拽旨值诇 讜旨专职爪讜旨注指讛 转旨职讛值讗 讝指专执讬讝 (讚讘专讬诐 讗, 讟讝). 驻讬专讜砖 转讛讬讛 讝专讬讝 诇讛谞讛讬讙 讛注诐 讘讚专讱 讬砖专讛 砖诇讗 转爪讟专讻讜 诇注砖讜转 诪注砖讛 讘诪拽诇 讜专爪讜注讛. 讜讛讗 讚谞拽讬讟 诪拽诇 讜专爪讜注讛 讘诇讘讚, 谞专讗讛 诪拽诇 诇注砖讜转 讘讜 诪讻转 诪专讚讜转 诇诪讗谉 讚注讘专 讗诪爪讜讛 讚专讘谞谉 讜专爪讜注讛 诇注砖讜转 讘讛 诪诇拽讜转 诇诪讗谉 讚注讘专 注诇 诇讗讜 诪谉 讛转讜专讛 讜谞专讗讛 诇讬 讚诪驻讬拽 诇讛 讘专诪讝 诪谉 '讘旨指注值转 讛址讛执讬讗' 讻讬 '诪址拽旨值诇 讜旨专职爪讜旨注指讛' 注讜诇讬诐 转拽诪"讝 [547] 讻诪谞讬谉 '注转' 讘诪诇讜讗诐 讻讝讛 注讬"谉 转讬"讜 [546] 砖注讜诇讛 转拽诪"讝 注诐 讛讻讜诇诇.



"讜旨砖讈职驻址讟职转旨侄诐 爪侄讚侄拽", 讗指诪址专 专值讬砖讈 诇指拽执讬砖讈: 爪址讚旨值拽 讗侄转 讛址讚旨执讬谉, 讜职讗址讞址专 讻旨指讱职 讞址转旨职讻值讛讜旨 (讚讘专讬诐 讗, 讟讝). 讻讱 讛讙专住讗 讘讙诪专讗 讜谞专讗讛 诇讬 讘住"讚 讛讻讜谞讛 讗诐 谞专讗讛 诇讱 住讘专讛 诪讛砖注专转 讛砖讻诇 诇讞讬讬讘 诇讝讛 讜诇讝讻讜转 诇讝讛 讗诇 转讞转讻讛讜 注诇 驻讬 住讘专讛 砖诇讱 讗诇讗 爪讚拽 讗转 讛讚讬谉 讛讛讜讗 注诇 驻讬 讛住讘专讛 砖诇讱 诇讛讘讬讗 诇讜 讛讜讻讞讜转 诪谉 讛转诇诪讜讚 讜诪专讘讜转讬谞讜 讛专讗砖讜谞讬诐 讜讗讞专 讻讱 讞转讻讛讜 诇讚讬谉 讜诇讗 转讞转讻讛讜 注诇 驻讬 住讘专讛 砖诇讱 诇讘讚讛.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专 讘诪讚专砖 专讘讗 驻专砖转 砖讜驻讟讬诐 (诪讚专砖 专讘讗 讛, 讚) 讗诪专 专讘讬 讗诇讬注讝专 讗诐 讛讬讬转 讬讜讚注 砖讛讚讬谉 注诪讜 讗诇 转住讘讬专 诇讜 驻谞讬诐 讻讚讬 砖诇讗 讬讗诪专 诪转讞讬诇讛 讛讬讬转 专讜爪讛 诇讝讻讜转讜 讜专讘谉 砖诪注讜谉 讘谉 讙诪诇讬讗诇 讗诪专 讗诐 转讚注 砖讗讬谉 讛讚讬谉 注诪讜 讛住讘专 诇讜 驻谞讬诐 砖诇讗 讬讛讗 讗讜诪专 诪转讞讬诇讛 讛讬讛 专讜爪讛 诇讞讬讬讘谞讬 注讚 讻讗谉. 谞诪爪讗 拽讜讚诐 砖讬讞转讜讱 讛讚讬谉 爪专讬讱 讛讚讬讬谉 诇讛转讘讜谞谉 讘讚讘专 讛讛讜讗 诇注砖讜转 讛爪讚拽讛 诇讚讬谞讜 砖诇讗 讬讛讬讛 谞讞砖讚 砖驻住拽讜 讻驻讬 专爪讜谞讜 讗诇讗 讬讻讬专讜 讻讬 驻住拽讜 注诇 驻讬 讚讬谉 转讜专转讬谞讜 讛拽讚讜砖讛 诇讞讬讬讘 讗转 讛讞讬讬讘 讜诇讝讻讜转 讗转 讛讝讻讗讬 讜讝讛讜 砖谞讗诪专 爪讚拽 讗转 讛讚讬谉 转注砖讛 诇讜 讛爪讚拽讛 诪谉 讛讞砖讚 讜讗讞专 讻讱 转讞转讻讛讜 诇驻谞讬 讘注诇 讚讬谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讗"专 讬专诪讬讛 讜讗讬转讬诪讗 专' 讞讬讬讗 讘专 讗讘讗. 注讬' 讟讜专讬 讗讘谉 诪讙讬诇讛 讚祝 讘 注"讘 讚"讛 诪谞爪驻讱:





注专讜讱 诇谞专

讘讙诪专讗 讗诐 讘专讜专 诇讱 讛讚讘专 讻讗讞讜转讱: 诪讛 讚谞拽讟 讻讗讞讜转讱 讚讜拽讗 讬砖 诇讘讗专 注驻"讬 诪讛 讚讗诪专讬谞谉 讘诪讻讜转 (讚祝 讛' 注"讘) 讗讬谉 诇讬 讗诇讗 讗讞讜转讜 讘转 讗讘讬讜 砖诇讗 讘转 讗诪讜 讜讻讜' 注讚 砖诇讗 讬讗诪专 讬砖 诇讬 诪谉 讛讚讬谉 讻讜' 讛讗 诇诪讚转 砖讗讬谉 诪讝讛讬专讬谉 诪谉 讛讚讬谉 注"砖 讜讛讟注诐 砖讗讬谉 诪讝讛讬专讬谉 讜讗讬谉 注讜谞砖讬谉 诪谉 讛讚讬谉 讻转讘 讛专"砖 讘住驻专 讻专讬转讜转 讚诇诪讗 讟注讛 讘砖讻诇讜 讜讛拽"讜 讗讬转 诇讬讛 驻讬专讻讗 讛专讬 砖讙讬诇讛 讛讻转讜讘 注"讬 砖讻转讘 讗讞讜转讱 讬转讬专讛 诇讘转 讗讘讬讜 讜讘转 讗诪讜 砖诇讗 谞住诪讜讱 注诇 砖讻诇谞讜 讜讝讛讜 砖讗诪专 讗诐 讘专讜专 诇讱 讛讚讘专 讻讗讞讜转讱 砖谞住诪讜讱 注诇 讛驻住讜拽 讜诇讗 注诇 讛砖讻诇 讗诪专讛讜 讜讗诐 诇讗讜 讗诇 转讗诪专讛讜 讜诇讗 转住诪讜讱 注诇 砖讻诇讱:



拽讜诇专 转诇讜讬 讘爪讜讗专 讻讜诇谉 驻砖讬讟讗: 拽"拽 讚讗讚专讘讛 讬拽砖讛 诪讛 讬注砖讛 讛诪讬注讜讟 砖讚谉 讻专讗讜讬 讗诐 讛专讜讘 诇讗 讚谞讜 讻谉 讜讬爪讗 讛驻住拽 讗讞专 讛专讜讘. 讜讬"诇 讚讝讛 驻砖讬讟讗 讚讘讝讛 讗讬谉 拽讜诇专 转诇讜讬 讘爪讜讗专诐 讚诪讛 诇讛诐 诇注砖讜转 讜注"讻 讗讬讬专讬 砖讻讜诇诐 讛住讻讬诪讜 讘讛讟讬讛 讜诇讻谉 驻专讬讱 驻砖讬讟讗 讚讛讬 诪讬谞讬讬讛讜 诪驻拽转:



讻讗诇讜 谞讜讟注 讗砖专讛 讘讬砖专讗诇: 讛讚诪讬讜谉 讛讝讛 讚讗讬住讜专 谞讟讬注转 讗砖专讛 讛讜讗 讗驻讬诇讜 拽讜讚诐 砖注讘讚讛 讻诪讜 砖驻讬专砖 专砖"讬 讘讞讜诪砖 注"驻 诇讗 转讟注 诇讱 注驻"讬 讛住驻专讬 讜讻谉 讛诪注诪讬讚 讚讬讬谉 注诇 讛爪讬讘讜专 讗驻讬诇讜 讗诐 注讚讬讬谉 诇讗 讚谉 砖诇讗 讻专讗讜讬 诪"诪 讛讜讬 讛讞讟讗 诪砖注转 诪讬谞讜讬:



讘砖讘转讗 讚专讬讙诇讗: 专砖"讬 驻讬专砖 砖讘转 砖砖讜讗诇讬谉 讘讜 讘讛诇讻讜转 讛专讙诇 讜讛讬讬谞讜 砖诇砖讬诐 讬讜诐 拽讜讚诐 讛专讙诇 注讻"诇 讜爪"注 讘住讜讻讛 (讚祝 讻"讜 注"讗) 诪讜讻讞 讚砖讘转讗 讚专讬讙诇讗 谞拽专讗 讛砖讘转 砖讘转讜讱 讛专讙诇 讚诪讬讬转讗 讛转诐 注诇 诪讛 讚讙谞讜 讞讜抓 诇住讜讻讛:





诪专讗讬转 讛注讬谉

专讘讬 讞讬讬讗 讘专 讗讘讗 讗"专 讬讜谞转谉 诪讛讻讗 讗诪讜专 诇讞讻诪讛 讗讞讜转讬 讗转 讜讻讜'. 讻谉 讛讜讗 谞住讞转 讛住驻专讬诐 砖诇驻谞讬. 讜谞专讗讛 砖讛讜讗 讟"住 讜爪"诇 讗"专 讬讜讞谞谉 讚讘砖讘转 讚祝 拽诪"讛 讗诪专讬谞谉 讬转讬讘 专讘 讞讬讬讗 讘专 讗讘讗 讜专讘 讗住讬 拽诪讬讛 讚专讘讬 讬讜讞谞谉 讜讬转讬讘 专讘讬 讬讜讞谞谉 讜拽讗 诪谞诪谞诐 讜讻讜' 讗转注专 专讘讬 讬讜讞谞谉 讜讗"诇 讚专讚拽讬 诇讗 讻讱 讗诪专转讬 诇讻诐 讗诪讜专 诇讞讻诪讛 讜讻讜'. 讜诪讛讗讬 拽专讗 讬砖 诇诇诪讜讚 讟驻讬 诪拽专讗 讚讻转讬讘 讚讬谞讜 诇讘拽专 讚诪讛转诐 诇讗 砖诪注讬谞谉 讗诇讗 讘诪讬讚讬 讚讚讬谞讗 讜诪讛讱 讚讗诪讜专 诇讞讻诪讛 讬诇驻讬谞谉 诇讻诇 诪讬诇转讗 讗祝 讚诇讗 谞讙注 诇讚讬谞讗 讜讻诪讜 砖讗"诇 专讘讬 讬讜讞谞谉 驻专拽 讞讘讬转 注诇 诪讬诇讬 讚注诇诪讗 诪驻谞讬 诪讛 注讜驻讜转 砖讘讘讘诇 砖诪谞讬诐 讜讗讬谞讱 注"砖 讜讛讻讬 诪砖诪注 诪拽专讗 讗诪讜专 诇讞讻诪讛 讗祝 砖讗讬谞讜 讚讬谉 讗诇讗 讛讜讗 讚讘专 讞讻诪讛 讜讗祝 砖讗讬谞讜 讚讘专讬 转讜专讛 讗诇讗 诇诪注谉 讚注转 讟注诐 讛讚讘专 讻讛讛讬讗 讚注讜驻讜转 讘讘诇 砖诪谞讬诐 讜讻讬讜爪讗 讜讝"砖 讗诪讜专 诇讞讻诪讛 住转诐 讚讘专 讞讻诪讛 讜讗讞专 讝诪谉 专讗讬转讬 诇讛专讬"祝 讜讛专讗"砖 讚讛讜讜 讙专住讬 讗"专 讞讬讬讗 讘专 讗讘讗 讗"专 讬讜讞谞谉 讻诪讜 砖讻转讘谞讜 讘注谞讬讜转谞讜 讘住"讚:


专讘 讛讜谞讗 讻讬 讛讜讛 讗转讬 讚讬谞讗 诇拽诪讬讛 诪讬讻谞祝 讜诪讬讬转讬 注砖专讛 专讘谞谉 诪讘讬 专讘 讗诪专 讻讬 讛讬讻讬 讜讻讜'. 讛砖"住 诪讙讬讚 注谞讜转谞讜转讜 讜讞住讬讚讜转讜 讚专讘 讛讜谞讗 讚诪诇讘讚 砖讛讬讛 讙讚讜诇 讛讚讜专 讜转讜专讛 讬讘拽砖讜 诪驻讬讛讜 讜注讜讚 讚讗转讬 讚讬谞讗 拽诪讬讛 讚拽讘诇讜讛讜 注诇讬讛诐 注诐 讻诇 讝讛 讟专讞 讜诪讬讬转讬 注砖专讛 专讘谞谉 讜讗讬 诇讗 讛讜讜 砖讻讬讞讬 讘讛讗 砖注转讗 诪讻谞讬祝 诇讛讜 讜讛讬讬谞讜 讚拽讗诪专 诪讬讻谞祝 讜诪讬讬转讬 注砖专讛 讚讻诇 讘讬 注砖专讛 砖讻讬谞转讗 砖专讬讗. 讜诇拽讬讬诐 讗诇讛讬诐 谞爪讘 讘注讚转 讗诇 讜注讚讛 讛讬讗 注砖专讛 讜诪讻讗谉 讬砖讗讜 拽"讜 讛讚讬讬谞讬诐 讘讝诪谞讬谞讜 诇讛讬讜转 讞专讚讬诐 讘讚讘专 讛诪砖驻讟 讜讻讘专 讛讝讛讬专讜 专讝"诇 诪讗讚. 讜讝讛 砖驻转 讬转专 讜诪住转诪讗 专讘 讛讜谞讗 讘讻诇 讚讬谉 讛讘讗 诇驻谞讬讜 讛讬讛 注讜砖讛 讻谉. 讜讻讬讜爪讗 注讘讬讚 专讘 讗砖讬 讻讬 讛讜讛 讗转讬 讟专驻转讗 诪讻谞讬祝 诇讻讜诇讛讜 讟讘讞讬 讜讻讜' 讜谞讻转讘 讘砖"住 诇讛讙讬讚 注谞讜转谞讜转诐 讜专讜讘 讞住讬讚讜转诐 讛讙诐 砖讛讬讜 讙讚讜诇讬 讛讚讜专. 讜讙诐 诇诇诪讚 讚注转 诇讚讜专讜转 讛讘讗讬诐 讬讚讜谞讜 讻诪讛 拽"讜 诪专讘讜转讬谞讜 讛拽讚讜砖讬诐:


讗诐 讚讬讬谉 讚讜诪讛 诇诪诇讱 讜讻讜'. 讗驻砖专 诇专诪讜讝 讚讬讻讜讬谉 诇讬讞讚 拽讘"讛 讜讝"砖 诪诇讱 诪' 讘诪砖驻讟 转"转 讗讝 讬注诪讬讚 讗专抓 诪' 讬转诪讬讚 讛讬讞讜讚. 讜讗讬砖 转专讜诪讜转 讬讛专住谞讛 讞"讜 讬讛讬讛 讗讬讝讛 驻讙诐 讜讘讻转讜讘讜转 讚专砖讜讛讜 诇注谞讬谉 砖讞讚. 讜讗驻砖专 诪诇讱 讘诪砖驻讟 专"转 诪"讘 讚砖诐 诪"讘 讛讜讗 诇讘专专 讜诇讛注诇讜转 讚讬讻讜讬谉 诇讛注诇讜转 谞讬爪讜爪讜转 诪讬"讗 住诪谞讬诐 专"转 讬注诪讬讚 讗专抓 讜讚讜"拽 讛讟讘 讻讬 拽爪专转讬 讜讗"砖 讛讛讬"讘:


讗诇讜讛 讛讘讗 讘砖讘讬诇 讻住祝 讜讻讜'. 讘讬专讜砖诇诪讬 讚住讜祝 讘讻讜专讬诐 讗诪专讜 讚专砖讗 讝讜 讜注讜讚 讗诪专讜 砖诐 讗讬谉 注讜诪讚讬谉 诪驻谞讬讜 讜讗讬谉 拽讜专讬谉 讗讜转讜 专讘讬 讜讛讟诇讬转 砖注诇讬讜 讻诪专讚注转 砖诇 讞诪讜专 讜讛专讘 诪讛专砖"讗 讝"诇 讘讞讬讚讜砖讬 讗讙讚讜转 注诪讚 注诇讬讜 讜诪讘讗专"讜 讜讗驻砖专 讚专讱 讛诇爪讬讬 诇讜诪专 讘诪砖诇 砖讛讘讬讗 讘住驻专 讗专抓 讛讞讬讬诐 诪讝诪讜专 住"讟 讚讞诪讜专 诪爪讗 注讜专 砖诇 讗专讬讛 讜诇讘砖 讗讜转讜 讜讻讜诇诐 讛砖转讞讜讜 诇讜 砖住讘专讜 砖讛讜讗 讗专讬讛 讜讻砖讛转讞讬诇 诇讚讘专 谞讬讻专 砖讛讜讗 讞诪讜专 讜讻谉 讛讜讗 讛诪转诇讘砖 讘讟诇讬转 转"讞 讜讗讬谞讜 转"讞 讝讛转"讚 注"砖 讘讗讜专讱 讜讝"砖 讜讛讟诇讬转 砖注诇讬讜 讻诪专讚注转 砖诇 讞诪讜专 讗讬谞讜 讻诪讜 注讜专 讗专讬讛 砖诇讘砖 讛讞诪讜专 砖讛讬讜 住讜讘专讬诐 讘转讞诇讛 砖讛讜讗 讗专讬讛. 讗诇讗 讛讟诇讬转 砖诇讜 讻诪专讚注转 砖诇 讞诪讜专 诪诪砖 讜注诪"砖 讘讘专讻讬 讬讜住祝 讞"诪 住讬诪谉 讞':


诪专 讝讜讟专讗 讞住讬讚讗 讜讻讜' 讗诪专 讛讻讬 讻讬 诇讗 诇注讜诇诐 讞住谉 讜讗诐 谞讝专 诇讚讜专 讜讚讜专. 讗驻砖专 讚讘专讜讘 注谞讜转谞讜转讜 讜讞住讬讚讜转讜 讛讬讛 诪砖驻讬诇 注爪诪讜 讜讗讜诪专 讻讬 诇讗 诇注讜诇诐 讞住谉 讚讗驻砖专 讚讘注讛"讘 诇讗 讬讛讬讛 讞砖讜讘 讻诪"砖 注诇讬讜谞讬诐 诇诪讟讛 讜转讞转讜谞讬诐 诇诪注诇讛 讜讗驻砖专 砖讬讘讗 讘讙诇讙讜诇 讜诇讗 讬讛讬讛 转"讞 讗诇讗 讬讘讗 讘讙诇讙讜诇 注诐 讛讗专抓 讜讝"砖 讜讗诐 谞讝专 诇讚讜专 讜讚讜专 专"诇 讻转专 转讜专讛 诪讬 讬讜讚注 讗诐 讬讛讬讛 诇讚讜专 讜讚讜专 讚讝诪谞讬谉 讬讘讗 讘讙诇讙讜诇 注诐 讛讗专抓 诇讛砖诇讬诐 讗讬讝讛 讞住专讜谉 讻谞讜讚注 诪住驻专 讛讙诇讙讜诇讬诐 讜讻诇 讝讛 诇讗 砖讬讬讱 讘拽讚讜砖讬诐 讛讗诇讛 讗诇讗 讚诪专讜讘 讞住讬讚讜转讜 讛讬讛 讗讜诪专 诇讛讜住讬祝 拽讚讜砖讛 注诇 拽讚讜砖转讜 讝讬"注:


讚专砖 讘专 拽驻专讗 诪谞讗 讛讗 诪讬诇转讗 讚讗诪讜专 专讘谞谉 讛讜讜 诪转讜谞讬诐 讘讚讬谉 讚讻转讬讘 讜诇讗 转注诇讛 讘诪注诇讜转 讜住诪讬讱 诇讬讛 讜讗诇讛 讛诪砖驻讟讬诐. 驻讬专讜砖 讚讜诇讗 转注诇讛 讘诪注诇讜转 转专转讬 砖诪注讬谞谉 诪注诇讛 讗' 诇讚讜谉 讘讬讞讬讚 讜诪注诇讛 讘' 诇讛讬讜转 讛讚讬讬谞讬诐 诪讛讬专讬谉 砖诇讗 讘诪转讜谉 讜讝"砖 诪谞讗 讛讗 诪讬诇转讗 讚讗诪讜专 专讘谞谉 讛讜讜 诪转讜谞讬诐 讗驻讬诇讜 专讘讬诐 讜讚讜"拽:


讗驻讬拽讜 诇讬 诪讗谞讬 讞谞讜转讗讬 讜诪讗讬 谞讬谞讛讜 讞讜讟专讬 讜住谞讚诇讬 讜讻讜'. 注诪"砖 讗谞讬 注谞讬 讘专讬砖 讘专讻讬 讬讜住祝 讞"诪 讚砖诐 专诪讝转讬 讚讘专讬 讛讗讞专讜谞讬诐 讘住"讚:


讜讗爪讜讛 讗转 砖驻讟讻诐 讘注转 讛讛讬讗 讗"专 讬讜讞谞谉 讻谞讙讚 诪拽诇 讜专爪讜注讛 讜讻讜'. 驻讬专讜砖 砖讬讟讬诇 讗讬诪讛 讜讻转讬讘 讘注转 讛讛讬讗 诇讗诪专 讻诇讜诪专 讚诇讛讟讬诇 讗讬诪讛 讬讛讬讛 讚讜拽讗 讘讗诪讬专讛 讜讝讛讜 诇讗诪专 讚讬注砖讛 讛诪爪讗讛 诇讛讟讬诇 讗讬诪讛 讘讛讙讝诪讛 讜讚讘专讬诐 砖讬专讗讜 诪诪谞讜 诇讛注诪讬讚 讛讚讬谉:


爪讚拽 讛讚讬谉 讘诇讘讱 讜讗讞"讻 讞转讻讛讜. 驻讬专讜砖 讚讘诪讞砖讘转讜 讜诇讘讜 讬讞砖讜讘 讛注谞讬谉 讻诪讬 砖诪讚讘专 诇讗讞专 诪诪砖 专"诇 砖诇讗 讬讛讬讛 讘诪讛讬专讜转 讜讘讝讛 讬讜讻诇 诇专讗讜转 讻诇 讛爪讚讚讬诐 讜讞诇拽讬 讛注谞讬谉 讜注诪"砖 讗谞讬 注谞讬 讘讘专讻讬 讬讜住祝 讘住讬诪谉 讟讜"讘 讜讝讛 讻讜谞转 爪讚拽 讛讚讬谉 讘诇讘讱 专"诇 讚讘讬谞讜 诇讘讬谉 注爪诪讜 讬注专讬讱 讛讚讘专讬诐 讛注诪讚讛 讜讛讗专"讻讛 讘讗讜专讱 讜讗讞专 砖讬爪讚讬拽 讛讚讬谉 讘诇讘讜 讻讬 讻讘专 专讗讛 讻诇 讛讞诇拽讬诐 讗讝 讬讞转讜讱 讛讚讬谉:





驻转讞 注讬谞讬诐

驻转讞 讜讗诪专 讛讜讬 讗讜诪专讬诐 诇注抓 讜讻讜'. 注讬讬谉 讬专讜砖诇诪讬 驻"讙 讚讘讻讜专讬诐 讜讘讬驻讛 诪专讗讛:


讗诪专 专"诇 讻诇 讛诪注诪讬讚 讚讬讬谉 讜讻讜' 砖谞讗诪专 砖讜驻讟讬诐 讜讻讜'. 讛专诪讘"诐 驻"讙 讚住谞讛讚专讬谉 诪讬讬转讬 诇讛 诪诇讗 转拽讬诐 诇讱 诪爪讘讛 讜诪讛专讬拽"讜 砖专砖 拽讬"讝 讜讛讗讞专讜谞讬诐 讞转专讜 诇讬砖讘 诇讛专诪讘"诐. 讜注转讛 谞讚驻住 诪讞讚砖 住驻专 讗讜专讬诐 讜转讜诪讬诐 讜砖诐 专讗讬转讬 讘转讜诪讬诐 住讬诪谉 讞' 砖转讬专抓 讚讛专诪讘"诐 砖讘讬拽 讚专砖转 讛砖"住 诪讻讞 住讜讙讬转 注"讝 讜谞拽讟 讚专砖讗 讚住驻专讬 诪驻住讜拽 诇讗 转拽讬诐 诇讱 诪爪讘讛 注砖"讘. 讜注诪讜 讛住诇讬讞讛 讚讗讬谉 讚专砖讗 讝讜 讘住驻专讬 讜讝讛讜 注讬拽专 讛转诪讬讛讛 注诇 讛专诪讘"诐 讝"诇 讜讻诪"砖 诪专谉 讘讻"诪 注诇 讚讘专讬 诪讛专讬拽"讜 讜专讜讗讛 讗谞讬 讚讘专讬讜 讟讜讘讬诐 讜谞讻讜讞讬诐 讗诇讜 讛讬讛 讚专讻讜 砖诇 专讘讬谞讜 诇讚专讜砖 讛驻住讜拽讬诐 诪讚注转讜 讜诇讛谞讬讞 讛讚专砖讗 讛诪驻讜专砖转 讘讙诪专讗 讜讻讜' 注"砖 讜注诪"砖 讘注谞讬讜转谞讜 讘住驻专讬 讛拽讟谉 讘专讻讬 讬讜住祝 讞"诪 住讬诪谉 讞' 注诇 讚讘专讬 讛讗讞专讜谞讬诐 讘讝讛 注砖"讘:

